Digwyddiadau Bwyd | Asiantaeth Safonau Bwyd\nDigwyddiad bwyd yn eich busnes chi\nYn y pwnc hwn 1 - Beth yw digwyddiad bwyd? 2 - Rhoi gwybod am ddigwyddiad 3 - Atal digwyddiad 4 - Digwyddiad bwyd yn eich busnes chi 5 - Ein cynllun rheoli digwyddiadau 6 - Diogelu ac amddiffyn bwyd a diod rhag ymosodiad bwriadol\nSut i roi gwybod am ddigwyddiad, sut i ymateb a sut i atal digwyddiad, yn ogystal â chynnal gwaith monitro a chynllunio.\nMae dau fath o ddigwyddiad:\nhalogi bwyd neu fwyd anifeiliaid ym meysydd prosesu, dosbarthu, manwerthu ac arlwyo – gan arwain at gamau i dynnu’r bwyd oddi ar y silffoedd neu ei alw yn ôl\ndigwyddiadau sy’n llygru’r amgylchedd fel tân, cemegion neu olew yn tasgu ac ymbelydredd yn gollwng, a allai gynnwys camau gwirfoddol neu orfodol\nRydym yn arwain ar sut mae’r llywodraeth yn ymateb i ddigwyddiadau bwyd. Rydym ni’n gwneud hyn drwy fonitro patrymau diogelwch bwyd a bwyd anifeiliaid yng Nghymru, Lloegr a Gogledd Iwerddon, a thrwy ddarparu canllawiau a gweithdai i’r diwydiant.\nMae’n rhaid i chi sicrhau bod y cynnyrch rydych yn ei ddarparu yn bodloni gofynion diogelwch. Mae’n rhaid i fusnesau bach a mawr gymryd yr holl mesurau rhagofalus posibl ar bob cam o’r gadwyn fwyd a bwyd anifeiliaid.\nGallwch chi gymryd y camau canlynol:\ndefnyddio ffynonellau rydych chi’n ymddiried ynddynt ar gyfer deunyddiau a chynhwysion crai\ndefnyddio cynlluniau sicrwydd\ngofyn am help gan eich awdurdod lleol\nRydym ni wedi darparu dogfen i’ch helpu i atal ac ymateb i ddigwyddiadau bwyd\nYn ôl y gyfraith, mae’n rhaid i chi ddweud wrthom ni a’ch awdurdod lleol neu awdurdod iechyd porthladd os oes digwyddiad bwyd. Bydd yr awdurdodau yn eich cynghori ar unrhyw gamau y bydd gofyn i chi eu cymryd.\nDylid tynnu’r cynnyrch yn ôl ar unwaith neu, os oes rhaid, ei alw yn ôl os ydych o’r farn ei fod yn anniogel.\nMae’r Cynllun Rheoli Digwyddiadau yn dangos i chi sut rydym yn bodloni ein cyfrifoldebau wrth ymateb i ddigwyddiadau bwyd nad ydynt yn arferol. Bydd y Cynllun yn cael ei ddiweddaru’n rheolaidd a’i brofi’n barhaus.\nEin Cynllun Rheoli Digwyddiadau (1.61 MB)\nMae’r Sefydliad Safonau Prydeinig wedi creu canllaw hawdd ei ddefnyddio er mwyn helpu busnesau os nad oes gennych chi fyndediad at gyngor arbenigol yn y maes hwn. Nod y canllaw yw helpu busnesau bwyd ac eraill i osgoi a lleihau bygythiadau i’r cyflenwad bwyd a diod.\nMae 'PAS 96: Canllawiau ar ddiogelu bwyd a diod rhag ymosodiad bwriadol, 2017' yn disgrifio methodoleg rheoli risg a adnabyddir fel ‘Pwyntiau Rheoli Critigol Asesu Bygythiad'(TACCP)’. Gall pob busnes bwyd o unrhyw faint addasu’r canllawiau hyn, a hynny ar bob cam yn y gadwyn cyflenwi bwyd.


Dod â digartrefedd i ben am byth - WHQ - WHQ\nDod â digartrefedd i ben am byth\nNid yw lleihau cysgu allan yn y tymor byr yn ddigon, medd Jon Sparkes. Rhaid canolbwyntio yn awr ar ddarparu cartrefi a helpu pobl i aros yn y cartrefi hynny.\nDros y misoedd diwethaf mae gwaith rhyfeddol yn ystod y cloi mawr wedi symud mwy na 2,200 o bobl yng Nghymru a oedd yn cysgu ar ein strydoedd neu mewn llety â chyfleusterau a rennir o risg uniongyrchol i mewn i lety brys diogel. I raddau helaeth roedd hyn diolch i lu o staff a gwirfoddolwyr gwasanaethau rheng-flaen yn gweithio oriau maith mewn sefyllfaoedd dwys, gan wneud eu gorau glas i gadw pobl oedd yn cysgu allan a rhai mewn llety dros-dro annigonol yn ddiogel.\nClywsom hefyd gymaint o enghreifftiau da o rwydweithiau a phartneriaethau yn dod ynghyd. Gwnaeth arweinyddiaeth bendant a rhagweithiol Llywodraeth Cymru, a bennodd nodau clir gyda chyllid ynghlwm wrth hynny, argraff arnaf hefyd,. Wrth gwrs, bydd cyfle i adolygu sut yr aeth pethau ond rydym yn sicr mewn lle gwell nag o’r blaen gyda miloedd o bobl wedi eu symud oddi ar y stryd neu o lety annigonol.\nNi allwn fynd yn ôl at y Gymru oedd ohoni cyn y pandemig. Gyda thonnau Coronafirws pellach yn bosibl, a’r effaith economaidd yn dal heb ei theimlo’n llawn eto, gallai mwy o bobl fynd yn ddigartref a chael eu gwthio i ymyl y dibyn gan y pwysau cynyddol yn eu bywydau. Byddai’r gost ddynol yn ddinistriol pe bai hyn yn cael digwydd. Dyna pam mae angen i Lywodraeth Cymru a’i phartneriaid weithio gyda’i gilydd eto i gytuno ar y camau sydd eu hangen i atal y dirwasgiad rhag arwain at gynnydd mewn digartrefedd.\nSiaradodd y Grŵp Gweithredu ar Ddigartrefedd y bûm yn ei gadeirio â channoedd o bobl mewn swyddi rheng-flaen a phobl â phrofiad byw o ddigartrefedd yn y misoedd yn arwain at y pandemig, ac roedd consensws cadarn o blaid newid. Ar ôl goroesi’r ymateb cychwynnol i’r pandemig, rhaid i ni beidio â siomi staff a gwirfoddolwyr gwasanaethau digartrefedd neu bobl sy’n ei ddioddef. Bydd creu newid yn mynnu arweinyddiaeth gan y llywodraeth ac, yn hanfodol, cynllun y gallwn oll ei gyflawni gyda’n gilydd. Dylai cynllun felly fanteisio hefyd ar waith y Grŵp Gweithredu, a fu’n ystyried pob agwedd ar ddiweddu digartrefedd yng Nghymru.\nMae cytundeb gwleidyddol trawsbleidiol ynghylch yr hyn ddylai ddigwydd nesaf. Ymrwymodd y gweinidog tai a llywodraeth leol, Julie James, i lunio cynllun i gyflawni argymhellion y Grŵp Gweithredu. Mae Plaid Cymru wedi mabwysiadu ymrwymiad maniffesto i gael cynllun i roi terfyn ar ddigartrefedd. Ac mae gan Geidwadwyr Cymru gynllun deg-pwynt i fynd i’r afael â digartrefedd, yn seiliedig ar dai fel hawl ddynol sylfaenol. Gyda’r fath gonsensws ac arweinyddiaeth wleidyddol, dyma gyfle gwirioneddol i fynd i’r afael â digartrefedd a rhoi terfyn arno unwaith ac am byth.\nPan wahoddodd y gweinidog fi i gadeirio’r Grŵp Gweithredu dangosodd y cwestiynau a ofynnodd bod ganddi uchelgais, ac arddangosai’r amserlen waith y brys angenrheidiol. Gyda’r dystiolaeth a gasglwyd gan y Grŵp Gweithredu – o ymchwil, profiadau pobl sy’n gweithio ac yn byw yn wyneb digartrefedd, ac ar ba bolisïau sy’n gweithio – dyma weledigaeth y gallwn weithio i’w chyflawni.\nDangosodd adroddiad mis Mawrth 2020 y Grŵp Gweithredu sut y gellid gwneud digartrefedd yn ei aml ffurfiau yn beth prin, byr, nad yw’n ail-ddigwydd os cymerwn y camau cywir ar y cyd. Mae gwneud digartrefedd yn beth prin yn golygu ei atal, os oes bosib. Mae byrhau digartrefedd a sicrhau nad yw’n digwydd eto yn golygu ymateb yn gyflym pan na ellir ei atal, a’i ddwyn i ben fel mai dim ond profiad unwaith-ac-am-byth ydyw. Nid yw digartrefedd yn anochel; gwyddom beth sydd angen ei wneud i’w atal, a gwyddom beth sydd angen ei wneud i roi terfyn arno.\nY perygl yw y gallai argyfwng iechyd cyhoeddus droi’n un economaidd, a deimlir yn eang ond â’r rhai mwyaf diamddiffyn yn wynebu’r pwysau mwyaf a’r risg o golli eu cartref. Cyfeiriodd Llywodraeth Cymru help penodol at rai grwpiau, fel rhentwyr sy’n wynebu cael eu troi allan. Dengys argymhellion y Grŵp Gweithredu sut y gall Llywodraeth Cymru fynd ymhellach i wneud digartrefedd yn beth mwy prin, i roi cymorth pellach i unrhyw un sydd mewn perygl, a chreu rhwyd ddiogelwch argyfwng.\nMae angen gweithredu ar unwaith fel bod gan bobl rywle diogel i aros dros-dro. Ond yr unig ffordd i fyrhau cyfnodau o ddigartrefedd a sicrhau nad yw’n digwydd eto yw darparu digon o gartrefi parhaol a chefnogaeth ddigonol i helpu pobl i gadw eu cartref. Mae gwaith cyfnod 2 Llywodraeth Cymru yn sôn am yr angen i newid y modd rydym yn cefnogi pobl sy’n digartref nawr. Dylid cychwyn ar y newid ffurfiol hwn a lleihau ein dibyniaeth ar lety dros-dro ac argyfwng yn sylweddol. Ni ellir gwneud hyn dros nos, ond rhaid iddo fod yn flaenoriaeth i’r Llywodraeth. Rhaid peidio â chael ein tynnu i mewn i atebion sydd ond yn lleihau cysgu allan yn y tymor byr; rhaid canolbwyntio ar ddarparu cartrefi a helpu pobl i aros yn y cartrefi hynny.\nGwnaeth y Grŵp Gweithredu argymhellion hefyd ar bartneriaethau a phwysigrwydd cynnwys pobl sy’n gweithio mewn gwasanaethau blaen a phobl sydd wedi bod yn ddigartref. Gwelais hefyd â’m llygaid fy hun yn fy ngwaith yn yr Alban a Lloegr, yn ogystal ag yng Nghymru, pa mor bwysig yw hi i lywodraeth genedlaethol a lleol gyd-berchenogi’r cynllun i ddod â digartrefedd i ben. Gyda mân addasiadau i bartneriaethau presennol, gallwn sicrhau bod pob partner yn cefnogi ac yn herio’i gilydd wrth i ni gyflawni cynllun gweithredu’r llywodraeth, fel y gwelwn Gymru lle mae angen dynol sylfaenol pawb am gartref wedi ei ddiwallu unwaith ac am byth.\nJon Sparkes yw prif weithredydd Crisis


O fis Medi 2019, rhaid i bob rhaglen addysg gychwynnol athrawon (AGA) yng Nghymru gael ei achredu gan yr CGA. Mae CGA yn gweithredu'r swyddogaeth newydd hon trwy ei Fwrdd Achredu AGA, a sefydlwyd ym mis Awst 2017. Gofynnwyd i bartneriaethau sy'n bwriadu darparu rhaglenni AGA gyflwyno cynigion rhaglen i CGA erbyn 1 Rhagfyr 2017. Derbyniwyd cyflwyniadau rhaglen gan chwe phartneriaeth ar draws Cymru.\nRhwng Ionawr ac Ebrill 2018, cynhaliwyd asesiadau achredu o bob rhaglen.\nRoedd hon yn broses drylwyr, gan gynnwys pwyllgorau oedd yn cynnwys aelodau o'r Bwrdd Achredu AGA yn gwrando ar gyflwyniadau gan bartneriaethau, gyda deialog broffesiynol gadarn i ddilyn, lle byddai'r aelodau'n codi cwestiynau er mwyn egluro materion allweddol o fewn y cyflwyniad. Roedd ymweliadau safle hefyd yn rhoi'r cyfle i aelodau'r Pwyllgor i ymweld ag ysgolion partner, ac i gwrdd ag uwch gydweithwyr yn y SAU.\nHysbyswyd partneriaethau o'r penderfyniad achredu ar 29 Mehefin 2018. Roedd adroddiad manwl ar gyfer pob rhaglen, sy'n amlinellu penderfyniadau'r Pwyllgor yn erbyn pob un o'r meini prawf achredu, hefyd ar gael i bartneriaethau. Mae pob penderfyniad yn ddarostyngedig i broses apelio.\nDywedodd yr Athro John Furlong, Cadeirydd Bwrdd Achredu AGA o'r broses:\ncynhaliwyd y broses achredu mewn ffordd agored, deg a thrylwyr. Mae'n amlwg, o ganlyniad i'r newidiadau i'r ddarpariaeth sydd bellach ar y gweill, y bydd gan Gymru sector AGA y gall fod yn falch ohono yn fuan; sector sy'n gallu darparu'r athrawon newydd o safon uchel sydd eu hangen arnom ar gyfer ein plant a'n pobl ifanc, yn awr ac yn y dyfodol.\nGallwch weld rhestr o'r holl raglenni a achredir gan CGA, trwy ei Fwrdd Achredu AGA, yma.\nMae achrediad pob rhaglen a restrir yn ddarostyngedig i amodau.


Cyfoeth Naturiol Cymru / Cwympo coed i ymladd clefyd yn Nant yr Arian\nCwympo coed i ymladd clefyd yn Nant yr Arian\n18 Ion 2016\nMae ail gam gwaith sylweddol i gwympo coed bellach wedi cychwyn mewn canolfan boblogaidd yng nghanolbarth Cymru i arafu lledaeniad clefyd sy’n heintio coed llarwydd.\nBydd y gwaith hwn yn cael gwared o hyd at 20,000 o goed ym Mwlch Nant yr Arian ger Aberystwyth a heintiwyd gan y clefyd ffyngaidd Phytophthora ramorum.\nBydd y gwaith cwympo yn cychwyn ddechrau mis Rhagfyr a bydd 34 hectar o goed llarwydd yn cael eu cwympo i atal lledaeniad y clefyd, sydd wedi heintio oddeutu 6.7 miliwn o’r coed hyn yng Nghymru.\nEr gwaetha’r gwaith cwympo sylweddol hwn, bydd y ganolfan ymwelwyr, sy’n cael ei rhedeg gan Cyfoeth Naturiol Cymru (CNC), yn parhau i fod yn agored, a bydd y barcudiaid coch yn parhau i gael eu bwydo’n ddyddiol o 2pm ar y safle gwobrwyedig.\nMae CNC eisoes wedi ailblannu tua 12,000 o goed brodorol ym Mwlch Nant yr Arian ers cam diwethaf gwaith cwympo sylweddol 2013.\nBydd cymysgedd o rywogaethau yn parhau i gael eu hailblannu yn yr ardal, gan gynnwys ffynidwydd Douglas a chedrwydd coch.\nMeddai Gareth Owen, Rheolwr Canolfan Ymwelwyr Bwlch Nant yr Arian,\n“Gwyddom fod gan Fwlch Nant yr Arian le arbennig yng nghalonnau’r bobl leol ac ymwelwyr. Yn anffodus, ni allwn atal y clefyd hwn rhag lledaenu, ond gallwn gymryd camau i’w arafu. Mae hyn yn golygu cwympo’r holl goed sydd wedi eu heintio ym Mwlch Nant yr Arian.\n“Mae’n drist fod yn rhaid inni gwympo cymaint o goed sydd wedi eu heintio, ond mae’n gyfle inni blannu amrywiaeth o rywogaethau yn eu lle ac ychwanegu at y coed llydanddail sydd yma eisoes.”\nGan fod y gwaith cwympo wedi cychwyn, mae gwyriadau arfaethedig yn weithredol ar rai llwybrau beicio mynydd a llwybrau cerdded yn yr ardal. Bydd y rhain yn cael eu harwyddo’n eglur ac mae’r manylion ar gael ar wefan CNC ac ar dudalen Facebook Bwlch Nant yr Arian.\nMae’n hanfodol nad yw pobl yn mynd i’r ardaloedd hyn am resymau diogelwch.\n“Byddwn yn gofalu bod rhannau o’r goedwig bob amser ar agor i bobl i’w mwynhau a byddwn yn rhoi gwybod iddynt cyn gynted ag y gallwn os bydd llwybrau yn cau neu os bydd gwyriadau, ar ein gwefan, ar sianeli cyfryngau cymdeithasol ac yn y ganolfan ymwelwyr.\n“Bydd mwy o bren yn cael ei gludo drwy’r maes parcio ond bydd yn parhau i fod yn agored.”\nAr ôl y gwaith cwympo bydd y pren yn cael ei anfon i felinau llifio lleol i’w ddefnyddio yn y diwydiant adeiladu.\nMae hwn yn gyfle i adfer rhywfaint o werth economaidd y pren y gellir ei ail-fuddsoddi yn Ystâd Goetir Llywodraeth Cymru.\nBydd Tom Whitchurch, Rheolwr Contractau Canolbarth Cymru yn ysgrifennu blog ar wefan CNC am ei waith yn cwympo 34 hectar o larwydd i ymladd lledaeniad y clefyd, sydd wedi heintio tua 6.7 miliwn o goed llarwydd yng Nghymru.\nMae Cyfoeth Naturiol Cymru yn gofyn i’r holl ymwelwyr helpu i rwystro lledaeniad Phytophthora ramorum drwy olchi esgidiau ac offer fel beiciau, cyn dychwelyd i unrhyw goetir.\nDylid gadael priciau neu ddail yn y goedwig, a dylid brwsio unrhyw nodwyddau oddi ar eich eiddo cyn gadael y coetir.


Taylor Swift - Edrychwch ar yr hyn a wnewch i mi ei wneud - VipCasting.cz\nTaylor Swift - Edrychwch ar yr hyn a wnaethoch i mi ei wneud\nDo, Edrychwch, Gwneud, Me, Taylor Swift, Beth, Chi\nTaylor Alison Swift (* 13. Rhagfyr 1989) ywAmericanaiddcanwr, cyfansoddwr caneuon a chyfansoddwr. Fe magodd hi i mewnWyomissing v Pennsylvaniaac ymhen pedwar ar ddeg symudodd iNashville v Tennessee, lle dechreuodd ei gyrfa gerddorol fel canwr pop gwlad. Llofnododd gontract gyda thafarn gyhoeddi annibynnolCofnodion Peiriant Mawra daeth yn y cyfansoddwr caneuon ieuengaf erioed i'w llogi gan y tŷ cyhoeddiSony / ATV Music Publishing. Eisoes ar ôl rhyddhau ei gyntafalbwm eponymous (Taylor Swift) yn 2006 yn seren y gerddoriaeth wlad. Mae'r trydydd sengl "Ein Cân"Gwnaeth hi hi'r canwr ieuengaf a ysgrifennodd heb gymorth a rhyddhaodd gân a gafodd ei rhestru gyntaf yn BillboardCaneuon Gwledig Gwlad. Cafodd enwebiad iddoGwobr GrammycategoriYr Artist Newydd Gorau(Artist Newydd Gorau) yn y flwyddyn2008.\nYr ail albwmFearlessar ddiwedd y flwyddyn 2008. Gyda chefnogaeth llwyddiant y sengl "Stori gariad"A"Rydych yn Perthyn â Fi"Yn y siartiau taro'r albwmpop crossovergynulleidfa a daeth yn albwm gwerthfawr y flwyddyn 2009. Enillodd yr albwm bedwar Gwobr Grammyyn 2010, sy'n gwneud Swift yr enillydd Grammy ieuengaf yn albwm y flwyddyn. Ei drydydd albwmSiaradwch Nawrei rhyddhau ar ddiwedd 2010 a gwerthodd dros filiwn o unedau yn ystod wythnos gyntaf y mater. Yna, daeth Swift i ben ar daith degdeg misSiaradwch Ddiwrnod y Byd, lle bu'n perfformio mewn nifer o stadiwm a denu miliynau o gefnogwyr trwy 1,6. Mae trydydd un o'r albwm "Cymedrig"Enillodd ddau Grammy. Gelwir pedwerydd albwm Taylor SwiftCochac fe'i cyhoeddwyd 22. Hydref 2012. Peilot sengl "Dydyn ni ddim byth byth yn dod yn ôl gyda'n gilydd"Daeth yn un cyntaf i gyrraedd uchaf yr ysgolBillboard100 poeth. Taith Gogledd AmericaTaith CochDechreuodd ym mis Mawrth 2013. Rhyddhawyd albwm diweddaraf 1989 Taylor ar ddiwedd 2014 a daeth y gân fwyaf llwyddiannus yn yr albwmYsgwydwch i ffwrdd. Enillodd hefyd Grammy yn y categori "Albwm y Flwyddyn" a'r "Albwm Gorau Gorau".\nMae Taylor Swift yn aml yn cael ei ddisgrifio fel "darling America" ac mae'n hysbys am ganeuon lle mae hi'n aml yn canu am gariad. Yn aml, cerddoriaeth yw caneuon gyda geiriau syml ac alawon pysgog, sy'n ei gwneud yn fyr yn yr is-gyngor (yr hyn a elwir yn "Hook) Fel cyfansoddwr caneuon, cafodd gymdeithas iddiCymdeithas Ysgrifenwyr Caneuon Nashvillea sefydliadauGyfansoddwyr Neuadd yr Enwogion. Rhwngcyflawniadau eraill Taylor SwiftDeg Gwobr Grammy, PymthegGwobrau Cerddoriaeth America, saithGwobrau Cymdeithas Cerddoriaeth Gwlad, chwechGwobrau Academi Cerddoriaeth Gwlada thri ar ddegGwobrau BMI. Yn ystod ei gyrfa, mae hi wedi gwerthu miloedd o albwm trwy 22, a miliynau o ganeuon wedi'u lawrlwytho ar-lein trwy 50. Yn ogystal â'i yrfa gerddorol, fe wnaeth Taylor Swift hefyd geisio gweithredu fel actores, yn ymddangos mewn un bennod o The Crime of Las Vegas yn 2009, mewn comediNa sv. Dydd Valentine(2010) a ffilm animeiddiedigMae'r Lorax(2012).Forbesyn amcangyfrif ei bod wedi ennill miliynau o ddoleri am ei gyrfa trwy 165. Mewn blwyddyn2013Enillodd 40 miliwn o ddoleri (bron 789 miliwn o coronau), a oedd fwyaf ymhlith y bobl yn y busnes cerddoriaeth.\nMae Taylor Swift yn cefnogi addysg gelfyddydol, llythrennedd plant, yn cyfrannu at ryddhad trychineb naturiol, yn hyrwyddo hawliauLGBTac elusen ar gyfer plant sâl.


Theoriau am drosedd - Revision Cards in A Level and IB Psychology\nHome > A Level and IB > Psychology > Theoriau am drosedd\nTheoriau am drosedd\nCreated by: morgansavoury\nCreated on: 13-11-15 10:32\nCyflwyniad - 3 esboniad am drosedd\nDros y blynyddoedd mae nifer o theoriau am drosedd wedi codi ymysg rhain yw'r theoriau:\nSeicolegol (SFP yn bennaf)\nBiolegol (Genynnau a Hormonau) - Gall genynnau effeithio ar y ffordd y byddwn yn ymddwyn rwy newid, e.e. lefelau ein hormonau a/neu niwrotroglwyddwyr.\nSeicolegol - Awgrymu sawl persbectif e.e bod trosedd yn ganlyniad i ddarogan hunan gyflawnol (self-fulfilling prophecy).\nCymdeithasol - ymdygiad yn cael ei ddylanwadu gan gymddeithas sy'n arwain at drosedd\nNodiadau adolygu Morgan Savoury\nCanlyniadau Mednick et al. (1987)\nTabl sy'n dangos canlyniadau astudiaeth Mednick et al. gyda dros 14,000 o blant mabwysiedig\nRhieni gyda record troseddol % O feibion gyda record troseddol\nDim un 14%\nBiolegol yn unig 20%\nMabwysiadol yn unig 15%\nBiolegol a mabwysiadol 25%\nAA2: SAMPL MAWR CYNRYCHIOLAIDD OND TUEDD DIWYLLIANOL (Falle ddim yngynrychiolaidd gan ei fod o diwylliant an-orllweinol DENMARK)\nTheori Biolegol am drosedd\nPatrymau teuluol - Debygol bod ffactorau biolegol yn cymryd rhan mewn drosedd gan ei fod yn tueddu i redeg mewn teuluoedd.\nOSBORN & WEST (1979) - Dim ond 13% o feibion i dadau heb fod yn troseddol oedd a dyfarniadau (convictions) i gymharu a 20% o feibion gyda tadau troseddol.\nAA2: TUEDD RHYWEDD (Ond yn defnyddio sampl o bechgyn, ddim yn gallu cyffredinoli i'r holl boblogaeth yn yr modd hon)\nMae astudiaethau mabwysiadu yn caniatau i seicolegwyr wirio a yw patrymau o'r fath yn ganlyniad i genynnaur plentyn neu'r amgylchedd y cartref.\nYmddygiad plentyn yn debyg i ymddygiad eu rhieni biolgeol (ENETIG)\nYmddygiad plentyn yn debycach i ei rhieni mabwysiadol (TROSEDD YN DELIO O'R AMGYLCHEDD)\nAA2: Gallu fod yn anodd gwahanu effeithiau gennynol o effeithiau amgylcheddol. Anodd feindio sampl fawr o effeilliaid monosygotig sydd wedi ei magu ar wahan. FATERION: Teuluol yw fod gwybodaeth sensetif, personol (rhaid fod yn waliadwrus "wary") Mabwysiadol bod angen caniatad gwybodus er mwyn edrych ar record troseddol i sicrhau cyfrinachedd data.\nTheori Biolegol am drosedd (2)\nRetz et al. (2004) - Darganfod fod berthynas rhwng un amrywiolyn gennyn sbesifig (5-HTTLPR) ag ymddygiad ymosodol. Cysylltwyd gennyn arall, NOS 1 gydag ymosodedd mewn anifeiliaid --> astudiaeth Reif et al. (2009)\nReif et al. (2009) - Astudio'r cysylltiadau rhwng byrbwylltra (recklessness) (sy'n gallu fod yn ffactor mewn trosedd) ag amrywiolynnau o'r gennyn NOS 1 mewn dynolryw.\nBu un amlrywiolyn o'r gennyn yn fwy aml mewn oedolion gyda lefel uchel o ymddygiad ymosodol tuag at yr hunan ag eraill.\nDarganfod bod gan y pobl sydd a'r amrywiolyn yn y gennyn gyda lai o weithgaredd yn y cortecs cylchwynol anterior (ymwneud ag emosiwn a gwobr) drwy archwilio gweithgaredd ymenyddol yr unigolion\nGOLYGU: Gallai'r gennyn cael effaith ar reolaeth dros ymddygiad byrbwyll\nAA2 : Ddamcaniaeth geneteg gyda nifer o ddifygion, byddai'n anfoesol i atal atgynhedlu mewn pobl sydd a genynnau sy'n gysylltiedig ag ymddygiad troseddol, yn ogystal bydd roi gwybod i nhw amdanynt yn gallu arwain at labelu ag yna ddarogan hunan gyflawnol.\nTheori Biolegol am drosedd (3)\nRÔL HORMONAU - Ceir hormon TESTOSTERON mewn y ddau ryw, ond mae oedolion gwryw yn cynhyrchu tua 2x mwy o'r hormon na fenywod\nDargynfyddiadau Dabbs et al. (1995)\nCarchororion oedd yn euog o droseddau ymosodol a lefelau uwch o Testosteron na'r rhai yn euog am droseddau anymosodol.\nDabbs a Hargrove (1997) yn darganfod yr un berthynas mewn carcharorion benywaidd gan awgrymu bod lefel hormonau yn ffactor allwedol mewn ymddygiad troseddol.\nValzelli (2005) - Astudio anifeiliaid wedi dangos bod trosiant isel SEROTONIN (pa mor gyflym bydd yr niwrotrosglwyddwr yn cael ei ailgylchu ar ôl ei defnyddio) yn gysylltiedig a ymosodedd .\nVirkkunen et al. (1987-89) - Darganfod fod troseddwyr ymosodol hefyn gyda lefel trosiant isel o Serotonin, a fod nhw hefyd yn fwy tebygol o gyflawni troseddau ymosodol pellach wedi iddynt gael eu rhyddhau o'r carchar\nTheori Seicolegol am drosedd (SPF)\nDarogan hunan-gyflawnol (Self-fulfilling Prophecy)\nAwgrymu gall stereoteipiau arsylwr effeithio yr un a arsylwir.\nOs yw arsylwr yn dal ffug gredoau ynghylch person neu grwp cymdeithasol, gall y credoau hyn newid sut bydd yr arsylwr yn ymddwyn a gall achosi i ymateb mewn ffyrdd sydd yn debygol o ennyn yr ymddygiad a disgwyliadau o'r uniolyn a arsylwir.\nByddai hyn yn cadarnhau disgwyliadau ac ategu'r stereoteip.\ne.e. Ystyried sglefr-fyrddio yn dihyryn byddai'n arwain at\nYmddwyn yn negyddol tuag at unrhyw berson ifanc gyda sglefr-fwrdd; osgoi, gweiddi arnynt a drwgdybio eu gweithgareddau\nLabelu rhai pobl ifanc ar gam\nBorden (2001) - Cyfryngau'n labelu Skaters fel "diafoliaid y werin" arwain at SFP\nRosenthal & Jacobson (1968) - Wedi darganfod bod perfformiad disgyblion yn y dosbarth yn gwella os oedd gan athrawon disgwyliadau uwch am disgyblion yna. Pa wnaeth athrawon yn disgwyl disgbl i dangos cynydd deallusol uwch fe wnaethon nhw mewn gwirionedd. SFP mewn sefyllfa realistig\nTheori Seicolegol am drosedd (2) SFP\nCymhwysiad i drosedd - SFP yn awgrymu bod disgwyliadau negetif yn achosi unigolion i ymddwyn tuag at eraill mewn ffyrdd sydd yn ennyn ymdygiad troseddol am fod eu stereoteipiau yn newid rhyngweithio cymdeithasol.\ne.e. Myryrwraig newydd yn cyrraedd neuadd breswyl brifysgol newydd\nEdrych yn llechwraidd (insidious)\nMyfyrwyr eraill yn ei thrin yn ddrwgdybus (suspicious) gan ei bod yn cuddio llaeth yn cefn yr oergell a gwrthod rannu\nSylwi bod nhw yn trin hi'n wahanol --> ymateb drwy beidio a malio (care) beth maent yn meddwl gan gymryd beth mae hi eisiau or oergell\nYmateb gwreiddiol y myfyrwyr felly wedi ysgogi ei lladrad (theft), sydd yn cadarnhau eu disgwyliadau gwreiddiol\nAtgwympo - SFP yn esbonio atgwympo (recidivism). Unwaith byddwch wedi labelu yn 'droseddol' gan rhywun, mae'n anodd cael gwared a'r ddelwedd, gan fod pobl eraill yn ei hategu drwy ymddygiad tuag at troseddwr. Felly daw yn rhan o hunan-gysyniad (self-concept) rhywun gan gynhyrchu ymddygiad gwyredig (deviant) pellach\nTheoriau gymdeithasol am drosedd\nTheori Dysgu Cymdeithasol BANDURA (1977)\nRhaid i'r arsylwr ;\nGallu cofio a ailwneud yr hyn a arsylwyd\nGyda chymhelliad i ailwneud ei ymddygiad\nGall cymhelliant fod yn ALLANOL neu'n MEWNOL\nAllanol - dod o atgyfnerthiad uniongyrchol megis buddiannau a geir o ladrata neu atgyfnerthiad dirprywol (gweld model rhol yn elwa o'i ymddygiad).\nMewnol hefyd yn gallu ddeillio o uniaethu gyda'r model e.e.\nDarganfu Bandura et al. (1961) fod plant yn fwy tebygol o ddynwared modelau o'r un rhyw a nhw.\nTheoriau gymdeithasol am drosedd (2)\nCymhwysiad yr ThDC i drosedd\nPlant sydd a rhieni yn droseddwyr, neu sydd wedi hamgylchu a modelau rol eraill droseddol, yn fwy tebygol o fod a chymhelliant mewnol ac allanol i ddynwared yr ymddygiad\nGweld oedolion yn elwa o'u troseddau (e.e gwario arian a ddygwyd/ fwynhau ymddygiad troseddol) fe cawn nhw cymhelliad allanol i'w dynwared\nUniaethu ar model rhol am bod o statws uchel --> Cynyddu'r tebygolrwydd y byddant yn dynwared yr ymddygiad troseddol.\nNodweddion personol y dysgwr hefyd yn cyfrif\nUnigolion gyda hunan werth isel yn fwy tebygol o ddynwared\nHunan gwerth isel yn gysylltiedig gyda ymddygiad troseddol\nGWERTHUSO : Theori Biolegol am drosedd\nA yw patrymau teuluol yn fiolegol?\nBohman (1996) : Cefnogi darganfyddiadau MEDNICK et al. sydd yn ategu'r (support) theori biolegol.\nDarganfu fod 12% o feibion a record troseddol gyda rhiant biolegol oedd yn droseddwr o gymharu a 7% oedd a rhiant mabwysiadol gyda rhecord troseddol.\nHyd yn oed pan oedd y rhieni mabwysiadol yn gwybod am hanes teuluol o drosedd y plentyn, nid oedd hyn ag unrhyw effaith are eu ymddygiad sy'n awgrymu fod ffactorau genetig yn fwy o bwys (more significant) nag unrhyw SFP\nCysylltiad rhwng gennynau & niwrotrosglwyddwyr\nEr mwyn i gennynau gweithio, rhaid iddynt weithredu drwy fecanwaith, megis strwythur neu weithrediad yr ymenydd.\nRetz et al (2004) gennyn 5HTTLPR yn rheoli agweddau o brosesu Seretonin, felly gallai'r fath gysylltiad fodoli am ymddygiadau ymosodol a byrbwyll a feindiodd gwaith Valzelli (1973) a Virkkunen (1987)\nGWERTHUSO : Theori Biolegol am drosedd (2)\nCymhwysiadau defnyddiol - Caiff lefelau Seratonin eu heffeithio gan y diet gan ei fod yn cael ei gynhyrchu yn y corff o'r asid amino trytophan, ond mae lefelau uchel o asid amino ffenylanin yn gwneud cynhyrchu Serotonin yn anodd.\nMoeller et al. (1996) Darganfod fod dynion ar diet anghytbwys yn mynd yn fwy ymosodol yn fuan ar ol bwyta. Mae'r melysydd artiffisial aspartam (nutrasweet) yn arbennig o uchel mewn Ffenylanin ac yn isel mewn Trytophan a dylai cael ei osgoi gan pobl gyda thueddiadau ymosodol.\nDim ond Biolegol Llawer o'r dystiolaeth sydd yn ategu'r theori fiolegol (megis gwaith Dabbs ar hormonau) yn cynnig dim ond patrymau cymharol wan, sydd yn awgrymu bod ffactorau eraill (megis yr amgylchedd) hefyd o bwys.\nFelly, er ei fod yn ymddangos bod dylanwad genynnol ar ymddygiad troseddol, nid yw'n esboniad cyflawn.\nMae'n bosib bod yna ennynau 'troseddol' pellach sydd eto i'w darganfod, fyddai'n cryfhau'r achos biolegol.\nGWERTHUSO: Theori Seicolegol am drosedd\nMandon et al. (2003) asesu disgwyliadau mamau am arferion yfed o dan oedran eu phlant yn eu harddegau. Pan oedd mamau yn credu byddai'r plant yn yfed mwy, roedd y disgwyliad hwn yn debygol o gael ei gyflawni.\nAA2: Gallai'r mamau rhagfynegi ymddygiad eu phlant yn dda iawn, yn hytrach nag achosi'r ymddygiad eu hunain.\nCymhwysiad defnyddiol Gan fod disgwyliadau negyddol yn effeithio ar hunan-gysyniad (self-concept) unigolion, gall hyn gynyddu'r tuedd tuag at drosedd. Dylem felly osgoi labelu plentyn fel 'problem' oherwydd gall gwaethygu ei ymddygiad.\nGWERTHUSO: Theori Cymdeithasol am drosedd\nAA2: Arbrofion labordy fel eiddo Bandura ddim yn cynrychioli caffaeliad (acquisition - something you've required) ymddygiad troseddol mewn bywyd go iawn.\nTystiolaeth byd go-iawn Defnyddio data cydberthynol ynghylch amlygiad (exposure) i fodelau yn y cyfryngau ac ymddygiad troseddol.\nEron et al. (1972) Darganfod fod gydberthyniad posetif rhwng y lefel o ymosodedd mewn rhaglenni teledu a wyliwyd gan plant 7-8 oed a'u ymddygiad ymosodol. Harddegau - gryfach byth mewn bechgyn\nEron a Huesmann (1986) Oedolaeth - Y fwyaf o ymosodedd a welsai'r dynion ar y teledu fel plant, mwyaf tebygol oedden nhw o fod yn droseddwyr ymosodol.\nAA2: CYDBERTHYNIAD NID ACHOS AC EFFAITH\nSensro teledu: Cymhwysiad defnyddiol - trothwy amser naw o'r gloch a dosraniadau ar gemau a filmiau. Darganfyddiadau dysgu cymdeithasol wedi dangos pwysigrwydd rheoli amlygiad (exposure) plant i fodelau.\nEffeithiau teledu ar ymddygiad gwrth gymdeithasol\nCyflwyno teledu i gymunedau a'i canlyniadau\nArbrofion naturiol yn cynnig prawf byd go-iawn am theori dysgu cymdeithasol:\nWedi arsylwi ar lefelau o ymddygiad gwrthcymdeithasol cyn ac ar ol cyflwyno teledu i gymunedau anghysbell (distant)\nDangos modelau ymosodol nas gwelwyd cyn hynny mewn cymdeithas frodorol (native community)\nWilliams (1981) Canada - lefel ymosodedd corfforol a geiriol plant mewn tref yn Canada bron wedi DYBLU yn dilyn cyflwyniad teledu i'r ardal\nLefel ymosodedd mewn trefi eraill wedi cynyddu hefyd dros yr un cyfnod, roedd hyn yn llai amlwg gan awgrymu bod gwahaniaeth yn ganlyniadau i fodelau ar y teledu\nGwrthgyferbyniad :Charlton et al. (2000) dim gynydd mewn ymddygiad gwrth-gymdeithasol yn dilyn cyflwyno teledu i ynys St. Helena. Awgryma hyn nad yw cyfleuoedd am ddysgu cymdeithasol yn arwain at ymddygiad negyddol. Llaw arall : St Helena yn gymuned gyda normau sy'n nodedig (noteable) o blaid cymdeithas, gallai hyn esbonio pam bod y plant wedi effeithio llai gan teledu.\nTheori Cysylltiad Gwhaniaethol\nPersonoliaeth Droseddol Eysenck\nBiological treatments for schizophrenia (24marks) essay style notes\nAggression Mind Map


BBC - Y Gloran - Tìm Siarad Cyhoeddus, Ysgol y Cymer\nThomas Tudor Jones, Kate Holvey a Lewis Lloyd, o Ysgol Gyfun Cymer fu'n fuddugol mewn cystadleuaeth siarad cyhoeddus.\nUnwaith eto, llwyddodd tîm Siarad Cyhoeddus Ysgol Gyfun Cymer Rhondda i ennill Cystadleuaeth Siarad Cyhoeddus a drefnir yn flynyddol gan y Clwb Rotari.\nDyma'r pedwerydd tro i dîm o'r Cymer ennill y wobr am y tîm gorau yng Nghymru yn y gystadleuaeth gyfrwng Cymraeg.\nDechreuodd y daith yn Ysgol Gyfun Plasmawr ddechrau mis Tachwedd, pan gystadlodd y tîm yn erbyn 9 o ysgolion eraill yn y rownd gynderfynol. Cafwyd llwyddiant mawr y noson honno, gyda Thomas Tudor Jones yn cipio'r wobr am y cynigydd gorau, a Kate Holvey, y cadeirydd, a Lewis Lloyd, y gwrthwynebydd, yn cael eu henwi ymysg y goreuon yn eu categorïau nhw hefyd, yn ôl y beirniaid.\nAr y pumed ar hugain o Dachwedd, fe deithiodd y tîm, ynghyd a'u cefnogwyr di-ri i lawr i Fae Caerdydd, i gystadlu yn y Rownd Derfynol. Braint oedd cael cystadlu yn Nhŷ Crughywel, cartref cyntaf Cynulliad Cymru, yn enwedig o ystyried y pwnc oedd yn cael sylw'r tîm, sef "Breuddwyd ffŵl yw Cymru Rydd."\nCafwyd gwledd o drafod yn ystod y prynhawn, gan dimoedd o Ysgolion Bro Myrddin, y Fro, Preseli, Bryn Tawe, a Llanbed. Rhoddwyd canmoliaeth fawr i bob tîm gan Gadeirydd y Beirniaid, Sulwyn Thomas, ac roedd panel y beirniaid i gyd yn gytûn mai Ysgol y Cymer oedd y tîm buddugol ar y diwrnod. Enwyd Kate Holvey yn gadeirydd gorau'r diwrnod, a Thomas Tudor Jones y cynigydd gorau. Daeth Lewis yn ail yn y gystadleuaeth am wrthwynebydd gorau'r diwrnod.\nYn ogystal â hyn, cipiodd Thomas y wobr am siaradwr gorau'r gystadleuaeth, gan sicrhau bod y darian honno'n dychwelyd i Ysgol y Cymer unwaith eto.\nMae'r tîm yn hapus iawn i orffen eu gyrfa ysgol ar nodyn mor llwyddiannus, ac yn dymuno pob hwyl i siaradwyr y dyfodol sydd â'r dasg anodd o geisio parhau â'r traddodiad hir sydd gan yr Ysgol bellach yn y maes hwn!\nHoffai'r tîm ddiolch i bawb fu'n cefnogi yn ystod y gystadleuaeth, yn arbennig Clwb Rotari'r Rhondda am bob cymorth a chefnogaeth.


Cegin Bryn yn Ffrainc\nBryn Williams y cogydd adnabyddus yn dychwelyd i Ffrainc\n“Fe wnaeth y cyfnod o weithio yn Nice ddylanwadu gymaint arna i; y ffordd o fyw a’r bwyd. Pan oni’n gweithio yn Llundain, roeddwn i’n cyrraedd y gwaith yn gynnar, ac yn cyrraedd adre’n hwyr. Ond yn Nice roeddwn i’n cyrraedd y gwaith am 9.30, yn cael amser i gerdded ar lan y môr, cyn gweithio am dipyn bach eto. Yna, ro’n i’n gorffen am tua 3.00 cyn mynd yn nôl i’r gwaith yn nes ymlaen. Roedd y coginio hefyd yn lot ysgafnach ac yn defnyddio lot mwy o lysiau o’i gymharu efo be oni wedi arfer.”\n“Pe bawn i’n cael fy nghicio allan o Brydain ‘fory, i Ffrainc fydden i’n mynd!”


Rhydian Gwyn Lewis yn ennill y Fedal Ddrama - BBC Cymru Fyw\nRhydian Gwyn Lewis sydd wedi ennill y Fedal Ddrama yn Eisteddfod Genedlaethol Caerdydd 2018 am ei ddrama 'Maes Gwyddno'.\nCafodd ei fagu yng Nghaernarfon ond mae bellach yn byw yn Grangetown, Caerdydd. Bu'n ddisgybl yn Ysgol y Gelli ac Ysgol Syr Hugh Owen, a mynychodd Ysgol Glanaethwy lle cafodd ei flas cyntaf ar ysgrifennu dramatig.\nAeth ymlaen i astudio Cerddoriaeth a Chymraeg ym Mhrifysgol Caerdydd cyn cwblhau gradd Meistr mewn Astudiaethau Cymreig a Cheltaidd, gan ganolbwyntio yn bennaf ar ysgrifennu creadigol.\nFideo byw o'r Pafiliwn a'r diweddaraf o'r Maes\nDerbyniodd Y Fedal Ddrama er cof am Urien Wiliam a £750 ar lwyfan Pafiliwn HSBC mewn seremoni arbennig ddydd Iau. Cafodd y Fedal ei rhoi am ddrama lwyfan heb unrhyw gyfyngiad o ran hyd.\nYn dilyn y seremoni, dywedodd wrth Cymru Fyw fod y profiad yn un "eithaf rhyfedd, a poeth hefyd yn y clogyn."\n"Ges i wybod tua deufis yn ôl, ac roedd o'n brofiad rhyfedd iawn i gadw'r gyfrinach am amser mor hir."\nDiolchgar iawn i'r beirniaid\nYchwanegodd Rhydian Lewis: "Dwi'n ddiolchgar iawn i'r beirniaid am eu sylwadau, mae hi'n bwysig dangos gwaith fel hyn i bobl er mwyn clywed barn pobl eraill.\n"Gobeithio y byddai'n gallu parhau i ddysgu a pharhau i weithio ar y ddrama er mwyn ei gwella hi, a gobeithio rhywbryd yn y dyfodol cael cyfle i'w llwyfannu hi."\nYchwanegodd fod cyfnod o actio ar y gyfres ddrama sebon 'Rownd a Rownd' ar S4C wedi bod o gymorth iddo.\n"Drwy actio sgriptiau drwy'r dydd bob dydd mae rhywun yn ymddiddori yn y sgriptiau ei hun."\nImage caption Dywedodd Betsan Llwyd fod y fdeialog yn llifo'n rhwydd a naturiol yn y ddrama 'Maes Gwyddno'\nY beirniaid eleni oedd Sarah Bickerton, Betsan Llwyd ac Alun Saunders. Wrth draddodi'r feirniadaeth o'r llwyfan, disgrifiodd Betsan Llwyd y ddrama 'Maes Gwyddno' gan 'Elffin', gan ddweud:\n"Tafarn yn Grangetown, Caerdydd yn y flwyddyn 2051, mae Cymru ar fin cael ei llyncu'n llwyr gan Loegr, ac mae criw o bobl ifanc yn paratoi i brotestio'n derfysgol. Mae'r sefyllfa'n denu sylw, ac ymdriniaeth y dramodydd ohoni'n tanio a chynnal diddordeb, gyda thensiwn yn cynyddu drwyddi.\n"Ar y cyfan caiff y manylion eu datgelu'n grefftus; mae'r ddeialog yn llifo'n rhwydd a naturiol, ac o ran llwyfaniad mae yma ddefnydd dyfeisgar o daflunio.\n"Ond mae 'na elfennau naïf yma hefyd... e.e. mae'r datblygiadau storïol braidd yn annhebygol; a rhaid gofyn beth yn union yw gwirionedd y byd newydd yma - felly mae angen twrio'n ddyfnach i hyn er mwyn gosod seiliau cadarnach i lywio cymhelliant y cymeriadau; mae yma ymdrech i benodi nodweddion gwleidyddol a phersonol amrywiol iddynt, ac er nad oeddem yn gytûn ar lwyddiant y dramodydd i greu cymeriadau â lleisiau unigryw, yn sicr mae ganddo ef neu hi rywbeth pwysig i'w ddweud."\nBu Rhydian Gwyn Lewis yn aelod o gast Rownd a Rownd am wyth mlynedd ac, o ganlyniad, dechreuodd ymddiddori ymhellach ym myd y ddrama.\nRhan o seremoni'r Fedal Ddrama ddydd Iau\nBellach, mae'n gweithio fel golygydd sgript i gyfres Pobol y Cwm ers bron i bum mlynedd. Mae'n ddiolchgar iawn i'r gyfres am y cyfle i gydweithio gydag ystod eang o awduron ac actorion profiadol, ac mae bod yn rhan o dîm golygyddol rhaglen o'r fath wedi dysgu llawer iddo am ysgrifennu dramatig.\nYn 2016, cafodd ei ffilm fer, 'Atal', ei chynhyrchu fel rhan o brosiect 'It's My Shout', a bu gweld ei waith yn cael ei ddarlledu ar y teledu yn ysgogiad i Rhydian barhau i ysgrifennu. Daeth yn agos i'r brig yng nghystadleuaeth y Fedal Ddrama y llynedd ac roedd hynny hefyd yn hwb iddo ddal ati i ysgrifennu.\nYn ei amser hamdden, mae'n hoff o greu a gwrando ar gerddoriaeth. Bu'n brif leisydd a gitarydd y band Creision Hud am sawl blwyddyn ond mae bellach yn aelod o grŵp y Rifleros.


Teils Llawr Llechi Cheap Cynhyrchwyr a Chyflenwyr - Teils Llawr Llechi Prisiau Cyfanwerthu - HANSE\nteils llawr llechen 1.Product Disgrifiad Mae teils llawr llechi naturiol yn boblogaidd iawn gan ddefnyddio mewn adeiladu a thirlunio, mae teils llechi yn edrych yn braf ac o safon uchel hefyd gyda phris da 1. Defnyddiwch: Llestri, Lloriau, Wal, ac ati 2. Lliw dewisol: du , gwyrdd, melyn, rhwdog 3 Maint: Fel y ...\nTeils llawr llechi naturiol\nSgwâr; math Z; siâp Corner, L Siâp\n100x200mm / 200x400mm / 150x300mm / 200x400mm / 600x600mm, yn ôl y cais\n82kgs / metr sgwâr\nDu, llwyd, melyn, rhwdog, gwyn, pinc, aml-gyfrwng ac ati\nBlwch carton a chroen bren, palet pren haenog neu gors pren haenog\nmewnol ac allanol addurnol\nHawdd i'w atgyweirio a'i lân; prawf tân dŵr; amgylchedd cyfeillgar\nT / T; blaendal o 30% a blanc 70% yn erbyn copi o B / L; neu L / C\nMae teils llawr llechi naturiol yn boblogaidd iawn gan ddefnyddio mewn adeiladu a thirlunio, mae teils llechi yn edrych yn braf ac o safon uchel hefyd gyda phris da\n1.Use am: Llestri, Lloriau, Wal, ac ati\n2. Lliw dewisol: du, gwyrdd, melyn, rhwdog\n3 Maint: Yn unol â'ch gofynion\n4 Dylunio: Yn unol â'ch gofynion\n5 Pecyn: parcio crate pren neu garton.\n6 Cymeriad: mae teils llawr llechi naturiol yn gadarn, amrywiol, gwrthsefyll cywasgiad, gwrthsefyll carthu, gwrthsefyll tân, gwrthsefyll oer a gwrthsefyll cyrydiad gyda lliw llachar, gwythiennau cyfoethog ac amsugno dŵr isel. Rydym yn cynnal ymddangosiad naturiol lliwiau a gwythiennau cerrig a chyfatebol lliwiau rhesymol a newidiol, gan adlewyrchu'n berffaith yr eiddo mewnol ac ansawdd artistig teils llawr llechi er mwyn bod yn addas ar gyfer addurno rhannol dan do neu awyr agored.\n1. Teils llawr llechi naturiol\n2. Amsugno dŵr isel\n3. Dim llygredd ymbelydredd\n4. Tân a gwrthsefyll rhewi\n5. Rich mewn wythïen a lliwiau amrywiol\n6. Gyda wyneb o hen bethau naturiol\n7. siwt ar gyfer addurno tirlunio ac addurno dan do\n8. Teils llawr llechi naturiol 100%\n9. Mae'r teils llechi yn hawdd i'w lanhau\n10. Cadwch â sment neu glud\nGwnewch yn siŵr amddiffyniad cryf a gofalus ar y pecyn. Mae'r person proffesiynol yn gyfrifol am y pecyn mewnol, y pacio allanol a'r trefniant gofod. Y cyfan sydd i gyfarfod â'ch disgwyl pan fyddwch chi'n eu cael.\n7. Ein cleient\nHot Tags: teils llawr llechi, gweithgynhyrchwyr, cyflenwyr, cyfanwerthu, rhad, gostyngiad, pris


EDWARDS, JOHN (1882 - 1960), gwleidydd a bargyfreithiwr; | Y Bywgraffiadur Cymreig\nEDWARDS, JOHN (1882 - 1960), gwleidydd a bargyfreithiwr;\nPriod: Gweno Elin Edwards (née Bryan)\nRhiant: Rachel Edwards (née Jones)\nRhiant: James Edwards\nGalwedigaeth: gwleidydd a bargyfreithiwr;\nGanwyd yn Llanbadarn Fawr, Ceredigion, 28 Chwefror 1882, mab James Edwards, gweinidog (A) Soar, Llanbadarn, a Rachel (ganwyd Jones) ei wraig. Symudodd y teulu i Gastell-nedd erbyn 7 Ionawr 1883 pan ddechreuodd y tad fugeilio eglwys Soar yn y dref honno; addysgwyd ef yn yr ysgol Frytanaidd a'r ysgol sir yng Nghastellnedd. Cafodd ysgoloriaeth i Goleg Prifysgol Cymru Aberystwyth, lle y cymerodd radd B.A. (Llund.) a bu'n athro ysgol yn Aberdâr am rai blynyddoedd.\nBu'n filwr yn Ffrainc gyda'r Ffiwsilwyr Brenhinol Cymreig a dyfarnwyd y D.S.O. iddo, cafodd reng is-gyrnol, a'i enwi ddwywaith mewn cadlythyrau. Bu'n chwarae rygbi dros Gymry Llundain a Middlesex. Etholwyd ef yn aelod seneddol (Rh.) dros Aberafon ym mis Rhagfyr 1918, ond collodd y sedd i Ramsay Macdonald yn 1921. Safodd fel ymgeisydd annibynnol dros Brifysgol Cymru yn 1923, ond George M.Ll. Davies a etholwyd. Galwyd ef i'r Bar yn Gray's Inn yn 1921. Ef oedd siryf Ceredigion yn 1942. Yr oedd ganddo ddiddordeb yn y ddrama Gymraeg a chyhoeddodd ddrama Galw'r môr (1923) yn ogystal â chofiant i'w dad, Edwards Castellnedd (1935), ac ysgrifau yn ymwneud â'i alwedigaeth yn yr English and Empire Law Digest, a chyfnodolion eraill.\nPriododd yn Llundain 27 Hydref 1932 Gweno Elin merch hynaf Joseph Davies Bryan (a Jane, ganwyd Clayton), Alecsandria, yr Aifft, un o noddwyr mawr C.P.C. Aberystwyth (gweler o dan BRYAN, ROBERT), a bu iddynt ddau fab a merch. Cartrefodd yn Llwyn, 11 West Road, Kingston Hill, Surrey a bu farw yn ysbyty Surbiton 23 Mai 1960. Claddwyd ei lwch yn Aberystwyth.\nThe Cambrian News and Merionethshire Standard, 5 Medi 1975, colofn 'Will O'Whispers'\n[gwybodaeth gan ei ferch Rachel Davies, Llangynwyd ]\nErthygl Wicipedia: John Edwards\nJones, E. D., (1997). EDWARDS, JOHN (1882 - 1960), gwleidydd a bargyfreithiwr;. Y Bywgraffiadur Cymreig. Adferwyd 29 Gor 2021, o https://bywgraffiadur.cymru/article/c4-EDWA-JOH-1882


Coed hen iawn a blodau gwyllt Lan-y-lai | National Trust\nMwynhewch flodau gwyllt fel llysiau’r-milwr coch yn Lan-y-lai Ymddiriedolaeth Genedlaethol\nCymerwch gip, ond peidiwch mentro cyffwrdd â’r cwcwll y mynach gwenwynig iawn yn Lan-y-lai Ymddiriedolaeth Genedlaethol\nDarganfyddwch y gellesg yn Lan-y-lai Ymddiriedolaeth Genedlaethol\nMae’r dolydd yn Lan-y-lai, Bro Morgannwg yn perthyn i gyfnod ffermio cyn y rhyfel, ac mae dau gynefin arbennig o wych yma – blodau gwyllt a choed aeddfed sy’n arbennig o hen.\nCewri cnotiog cordeddog\nGelwir y coed deri enfawr hwnt ac yma o gwmpas Lan-y-lai yn goed aeddfed hen iawn. Maen nhw tua 500 mlwydd oed.\nMae gan y coed ganghennau cnotiog a chordeddog sy’n llawn cymeriad. Ond yn bwysicaf oll, mae’n nhw’n gynefin unigryw i adar, trychfilod a chreaduriaid eraill.\nYn aml, mae’n nhw hefyd yn lleoedd ardderchog i ddod o hyd i ffwng ffantastig sy’n dibynnu ar y coed yma am eu bodolaeth - fel y mae cen a thrychfilod pren marw.\nTra bod coeden ‘aeddfed’ yn hen iawn o’i chymharu â choed eraill o’r un rhywogaeth, 'does dim diffiniad pendant o’r gair. Caiff deri 500-600 mlwydd oed, fel y rhai yn Lan-y-lai, eu hystyried yn goed aeddfed, tra bod ffawydden 300 mlwydd oed hefyd yn goeden aeddfed. Mae hyn am fod coed yn tyfu ar gyflymdra gwahanol .\nMae dolydd llawn blodau gwyllt yn lleoedd arbennig o hardd, ac ar ddechrau’r haf mae’n nhw’n llawn lliwiau o bob math, porfeydd a pherlysiau, a sŵn grwnian pryfed wrth frysio o flodyn i flodyn.\nMae dolydd fel Lan-y-lai yn bodoli oherwydd, ar un adeg, byddai angen i ffermwyr traddodiadol gynhyrchu digon o fwyd i gynnal eu stoc drwy’r gaeaf. Ond, ar ôl yr Ail Ryfel Byd, cafodd llawer o laswelltir ei wella’n amaethyddol ac oherwydd hyn ry’n ni wedi colli llawer o weirdiroedd naturiol a lled-naturiol.\nOnd, yma yn Lan-y-lai, ry’n ni’n cadw’r hen draddodiad yn fyw, a chanlyniad hyn yw’r amrywiaeth bendigedig o flodau.\nDewch am dro yn y gwanwyn hwyr neu’r haf cynnar i ddarganfod pob math o flodau gwyllt fel tamaid y cythraul, gellesg , llysiau’r-milwr, trewyn, cribau San Ffraid a’r cwcwll y mynach prin sydd hefyd yn wenwynig.\nMae’r caeau gwair yn cael eu torri yn yr haf hwyr (canol i ddiwedd Gorffennaf neu ddechrau Awst). Petaen nhw’n cael eu torri’n gynharach, ni fyddai’r blodau gwyllt yn cael cyfle i ffurfio a bwrw hadau. Yn yr hydref a’r gaeaf, ry’n ni’n dod â bridiau merlod traddodiadol neu weithiau wartheg i bori.\nMae hyn yn agor y gweirdir ar gyfer tyfiant newydd ac yn cael gwared â thyfiant mwy bras, gan ganiatáu i fwy o amrywiaeth o flodau gwyllt ymddangos yn y gwanwyn a’r haf.\nFelly, os hoffech chi ymgolli am rai oriau ym mharadwys gwirioneddol bywyd gwyllt, yna ymweliad â Lan-y-lai amdani.\nBlodau gwyllt bendigedig Berthlwyd\nDyma un o’n ffermydd pwysicaf ar gyfer bywyd gwyllt. Mae Berthlwyd yn gartref i weirgloddiau hyfryd sy’n llawn blodau gwyllt. Oherwydd bod y caeau’n dal i gael eu rheoli’n draddodiadol mae sioe anhygoel o liw ynddyn nhw bob haf ac maen nhw’n cynnal amrywiaeth ryfeddol o fywyd gwyllt.\nCoed hynafol yng Nghwm Tarell\nCynefinoedd gwerthfawr a chynyddol brin yw coedwigoedd lled-hynafol. Maen nhw’n cynnig hafan i fywyd gwyllt. Mae’r coed hyn wedi bod yn tyfu ar lethrau isaf Bannau Brycheiniog ers canrifoedd maith ac maen nhw’n gartref pwysig iawn i ffyngau ac infertebratau prin.


METaL | Skills Gateway\nGwella sgiliau, trosglwyddo perfformiad a rhoi hwb i elwau gyda chyrsiau technegol byr ac effeithiol sydd wedi'u hariannu'n rhannol.\nNod y prosiect Addysg Hyfforddiant a Dysgu Deunyddiau a Gweithgynhyrchu (METaL) yw gostwng y bylchau mewn sgiliau yn y sector trwy wella sgiliau mwy na 360 o weithwyr.\nBydd gwella sgiliau eich staff gyda'r cyrsiau hyn yn helpu i adeiladu dealltwriaeth well o'u gwaith, eu rol a'r wyddoniaeth sy'n sail i'r broses weithgynhyrchu, a bydd hyn yn ei dro'n gwella cynhyrchiad a pherfformiad gweithredol, yn gwella sgiliau datrys problemau ac yn annog staff i feddwl yn arloesol.\nMae'r prosiect METaL yn cynnig cyrsiau technegol am £200 - £250 mewn ystod o bynciau, gan gynnwys cyflwyniad i beirianneg deunyddiau, technelog gweithgynhyrchu, cynllunio gyda chymorth cyfrifiadur, cyrydiad ac araenau diogelu, meteleg ymarferol a chemeg ddadansoddol.\nBydd y cyrsiau hyn yn cynyddu dealltwriaeth eich staff o'u gwaith gan gynnwys yr hyn a wnant, a pham eu bod yn gwneud hynny. Gyda'r wybodaeth fanylach yma byddent mewn sefyllfa well i:\nWella perfformiad gweithredol - bydd gan y staff well syniad o agweddau technegol y gweithrediad. Byddent yn cydnabod pwysigrwydd glynu at brosesau tynn a chael gwell dealltwriaeth o'r problemau a achosir os nad yw rhywun yn cadw at y paramedrau gweithredol gosodedig.\nGwella eu sgiliau datrys problemau - gyda mwy o wybodaeth o'r wyddoniaeth sy'n sail i'r broses daw rhagor o rym. Y grym i ganfod achos gwreiddiol problemau technegol yn gyflymach, eu datrys yn gyflymach a chael y cynhyrchiad yn ol i'r lefel gywir yn gyflymach.\nGyrru drwy gynhyrchion a phrosesau newydd - mae'r cyrsiau hyn yn annog staff i feddwl yn arloesol. Bydd y staff yn cael eu pweru i groesawu newid ac i ystyried syniadau newydd a phrosesau gweithgynhyrchu newydd. Mae'r ymrwymiad unedig yma i ddatblygu a gwella'n barhaus wedi ei rannu gennych chi, eich cyd-arweinwyr busnes a'ch staff yn helpu i yrru eich busnes ymlaen yn y dyfodol.\nBydd y cyrsiau hyn yn ennill manteision y tu hwnt i'ch buddsoddiad cychwynnol. Eu nod yw datblygu'r sgiliau i gadw eich busnes ar y blaen. Cewch hefyd gefnogaeth Prifysgol Abertawe a fydd yn gweithio'n agos gyda chi i ganfod meysydd sgiliau penodol sy'n achosi pryder, ac i ddatblygu cyrsiau wedi eu teilwra'n arbennig i lenwi'r bwlch lle gwelir gwendidau mewn sgiliau.\nDyma eich ymrwymaid chi\nBydd gofyn i chi fuddsoddi yn sgiliau eich staff (gwerth £200 - £250 y cwrs), a byddwch hefyd angen ymrwymo eu hamser a bod yn barod i'w rhyddhau nhw o'u gwaith i astudio. Mae unrhyw fath o hyfforddiant staff yn gofyn ymrwymiad gan berchnogion ac arweinwyr y busnesau, ac mae'r rhaglen METaL yn union yr un fath.\nMae unrhyw un sy'n byw neu'n gweithio yn ardaloedd Gorllewin Cymru a'r Cymoedd yn gymwys i gymryd rhan yn y rhaglen METaL.\nMae METaL yn gael eu hariannu’n rhannol gan Gronfa Gymdeithasol Ewrop drwy Lywodraeth Cymru.


Llyfrgell Genedlaethol Cymru i arwain ar brosiect addysgol Wicipedia | Llyfrgell Genedlaethol Cymru\nBydd Llyfrgell Genedlaethol Cymru yn arwain ar brosiect peilot addysgol newydd, gyda'r nod o wella mynediad disgyblion ysgol at wybodaeth Gymraeg ar Wicipedia am hanes Cymru.\nAriennir y prosiect peilot 12 mis gan Lywodraeth Cymru, lle fydd Wicimediwr Cenedlaethol y Llyfrgell yn cydweithio â Menter Iaith Môn, CBAC ac arbenigwyr yn y maes. Byddant yn mynd ati i ddethol 100 o ddigwyddiadau a themâu allweddol sy’n cael eu hastudio ar hyn o bryd ym maes Hanes yn ysgolion cynradd ac uwchradd Cymru, ac yn datblygu technegau er mwyn strwythuro gwybodaeth berthnasol ynghylch y pynciau i'w cyhoeddi ar y Wicipedia Cymraeg.\nWrth weithio gydag arbenigwyr yn y maes, bydd tîm y prosiect yn defnyddio cynnwys Wicipedia ac adnoddau dysgu presennol i ddatblygu erthyglau o safon, ynghyd â deunydd aml-gyfrwng sy'n addas ar gyfer disgyblion ysgolion cynradd. Bydd cyfres o ddigwyddiadau hefyd yn cael eu cyflwyno mewn ysgolion uwchradd i ennyn diddordeb disgyblion Cyfnod Allweddol 5 i ysgrifennu cynnwys Wicipedia ar gyfer disgyblion iau.\nDefnyddir Wicipedia yn helaeth gan ddisgyblion ar gyfer ymchwil, ond mae ansawdd ac ystod cynnwys Cymraeg y platfform yn aml yn gwthio myfyrwyr cyfrwng Cymraeg at gynnwys Saesneg. Mae'r prosiect hwn yn fodd o ddatblygu strategaeth â ffocws newydd, er mwyn cyfoethogi cynnwys perthnasol ar y Wicipedia Cymraeg.\nMae Llyfrgell Genedlaethol Cymru wedi bod yn cefnogi fersiwn Cymraeg Wicipedia, sydd â dros 100,000 o erthyglau, ers cyflogi Wicimediwr Preswyl yn 2015. Gan gydweithio â Llywodraeth Cymru, mae'r Llyfrgell wedi gweithredu nifer o brosiectau Wicipedia; cyflwyno digwyddiadau golygu a hyfforddi ar gyfer gwahanol grwpiau a sefydliadau, a rhannu nifer o gasgliadau digidol yn agored ar gyfer eu cynnwys mewn erthyglau Wicipedia.\nDywedodd Jason Evans, Rheolwr Prosiect a Wicimediwr Cenedlaethol:\n“Rydym yn falch iawn o dderbyn y grant hwn gan Lywodraeth Cymru. Ein pobl ifanc yw dyfodol y Gymraeg, ond er mwyn sicrhau parhad i’r iaith, mae angen i ni wneud yn siŵr bod modd iddynt fyw, chwarae ac astudio trwy gyfrwng y Gymraeg. Bydd y prosiect hwn yn caniatáu inni ddefnyddio Wicipedia, y gwefan cyfrwng Cymraeg sy’n denu’r mwyaf o ymwelwyr, i ddechrau mynd i'r afael â'r anghydbwysedd yn argaeledd gwybodaeth addysgol sy'n bodoli rhwng Saesneg a Chymraeg."\nYchwanegodd Kirsty Williams AC, Y Gweinidog Addysg:\n"Mae Wicipedia yn aml ar frig y canlyniadau chwilio wrth wneud ymchwil ar gyfer gwaith ysgol, felly bydd y gwaith hwn yn bwysig wrth gynyddu argaeledd erthyglau cyfrwng Cymru, ochr yn ochr â'n prif blatfform i ysgolion, sef Hwb. Rwy'n falch o gefnogi'r prosiect hwn, yn enwedig yng nghyd-destun ein Maes Llafur newydd ar gyfer Cymru yn 2022.”\n“Mae'r Llyfrgell eisoes wedi rhannu nifer o'n casgliadau i'w defnyddio ar Wicipedia, fel bod modd i bawb gael mynediad i’n trysorau, a’u dehongli, cyflwyno a mwynhau. Mae'n hanfodol bwysig bod gwybodaeth am hanes a threftadaeth Cymru ar gael trwy gyfrwng y Gymraeg ar blatfform pwerus a phoblogaidd fel Wicipedia. Rydym yn falch felly i fedru arwain y prosiect cyffrous yma, fel y gall disgyblion Cymru ymchwilio a dysgu am agweddau allweddol o’u hanes yn hawdd, a thrwy gyfrwng eu hiaith ddewisol.”\nMeddai Nia Wyn Thomas, Prif Swyddog Iaith ym Menter Iaith Môn:\n"Dyma gyfle arall i ni ym Menter Iaith Môn gael defnyddio brwdfrydedd plant a phobl ifanc yr Ynys ac arbenigedd y Llyfrgell Genedlaethol i groesawu datblygiad newydd i faes y Gymraeg yn ddigidol. Mae'n gyfle i atgyfnerthu rôl Wici mewn gwaith ymchwil, yn ogystal ag atgyfnerthu cynnwys perthnasol sy'n arf i fyfyrwyr sy'n astudio drwy gyfrwng y Gymraeg. Mae hyn yn ei dro yn sicrhau cyfleoedd cyfartal i holl bobl ifanc sy'n astudio drwy gyfrwng y Gymraeg, a gwych yw gweld criw Môn yn arwain y gad!"\nEr mwyn derbyn mwy o wybodaeth, cyfweliadau a lluniau cysylltwch â: post@llgc.org.uk neu ffoniwch 01970 632534.


Ysbyty Enfys Caerfyrddin yn ddarparu gofal i gleifion – Llanelli Online\nHome > Cymraeg > Ysbyty Enfys Caerfyrddin yn ddarparu gofal i gleifion\nMAE Ysbyty maes Caerfyrddin sef Ysbyty Enfys wedi croesawu ei gleifion cyntaf, gan ddarparu gofal a chefnogaeth i’r rhai nad oes angen mewnbwn meddygol arnynt mwyach ond sydd angen rhywfaint o ofal o hyd cyn mynd adref.\nMae nifer fach o gleifion (nad ydynt yn COVID) wedi cael eu symud o Ysbyty Glangwili i Ysbyty Enfys Caerfyrddin lle byddant yn derbyn gofal gan dîm profiadol o nyrsys, therapyddion ac ymgynghorydd preswyl.\nNad oes gan Ysbyty Enfys Caerfyrddin adran achosion brys nac unrhyw wasanaeth cerdded i mewn arall ac ni ddylai aelodau o’n cymuned gael mynediad iddo. Mae ymweld yn gyfyngedig fel pob ysbyty arall ond gall staff gofal iechyd helpu i gysylltu cleifion a’u teuluoedd, gofalwyr a ffrindiau.\nMae ysbytai maes wedi’u sefydlu ym mhob un o’r tair sir, sef Sir Gaerfyrddin, Ceredigion a Sir Benfro fel mesur rhagofal i alluogi’r GIG i ymateb i’r pandemig COVID presennol. Dyma’r tro cyntaf i un o’r ysbytai gael ei ddefnyddio ar gyfer gofal cleifion.\nEsboniodd Dr Meinir Jones, arweinydd clinigol yr ysbytai maes a thrawsnewid: “Er bod nifer y cleifion COVID yn ein hysbytai yn lleihau ar hyn o bryd, mae ein hysbytai yn prysuro gyda gweithgaredd meddygol arall ac rydym yn gweld mwy o bobl. Mae’r gweithgaredd hwn wedi cyrraedd y lefel y cytunwyd arni y byddai angen capasiti ychwanegol arnom o’r ysbytai maes. Gosodwyd y lefel hon yn ôl sawl ystyriaeth gan gynnwys yr angen i fod â’r gallu i dderbyn cleifion COVID i’r prif ysbytai acíwt yn unol â’r galw, gan allu cael y nifer cywir o gleifion i gadw at fesurau atal heintiau cyfredol a chanllawiau clinigol newydd, ac adfer rhai gweithdrefnau brys a critigol eraill ar gyfer ein cleifion yn ddiogel.”\nMae staffio Ysbyty Enfys Caerfyrddin wedi’i wneud yn bosibl diolch i hyblygrwydd y staff gofal iechyd presennol yn Hywel Dda, y mae rhai ohonynt yn gweithio dros dro mewn rolau gwahanol neu weithio mwy o oriau; yn ogystal a cyn aelodau o staff yn dychwelyd i’r gwaith a recriwtio ychwanegol.\nBydd y tîm Profiad y Claf hefyd yn ymwneud yn agos â’r prosiect i fonitro a sicrhau bod profiad cleifion yn yr ysbytai maes yn gadarnhaol ac yn gefnogol i’w hadferiad.\nDywedodd Dr Jones: “Bydd agor Ysbyty Enfys Caerfyrddin yn rhyddhau rhywfaint o’r capasiti yn Ysbyty Glangwili ac yn gymorth i ailsefydlu gweithdrefnau brys eraill sydd wedi’u cynllunio. Rydym yn ymwybodol iawn o’r oedi o ran effaith y gohirio ar gleifion ac ansawdd eu bywyd.”\nMae ysbytai maes eraill yn y tair sir ar gael i ymateb yn gyflym ac yn hyblyg pe bai uchafbwynt arall mewn achosion COVID sy’n gosod y galw ar ein gwasanaethau. Roedd y penderfyniad i agor cyfleuster Caerfyrddin, a oedd wedi’i leoli yn y ganolfan hamdden, yn seiliedig ar y broses o fod yn ganolog yn ddaearyddol i fwy o breswylwyr Hywel Dda na safleoedd eraill.\nMae ysbytai acíwt oherwydd eu capasiti gofal dwys, mynediad i theatrau a chyflenwadau megis ocsigen, a’r rhwydwaith cymorth o amgylch yr ysbyty, yn y sefyllfa orau i ddelio â chleifion y mae arnynt angen ymyriad meddygol mwy acíwt ac felly byddant yn parhau i fod y safleoedd sylfaenol ar gyfer cleifion sy’n wael iawn (yn rhai COVID a di COVID).\nYn ogystal â’r ysbytai maes, mae mwy o welyau ar gael hefyd yn ein hysbytai cymunedol lle ceir gwelyau. Y bwriad yw parhau i ddefnyddio’r cyfleusterau hyn ar gyfer cleifion nad ydynt yn rhai COVID. Pe byddem yn gweld unrhyw gynnydd mewn achosion COVID, byddai’r ysbytai maes yn gofalu am gleifion COVID yn unig neu’n cael eu rhannu’n ddiogel i ofalu am gleifion COVID a rhai nad ydynt yn COVID.\nAr hyn o bryd oherwydd natur y galw, bydd Ysbyty Enfys Caerfyrddin yn cael ei ddefnyddio ar gyfer ‘ cam i lawr ‘ o’r ysbyty-y rheiny sydd angen rhyddhad wedi’i gefnogi yn ôl adref neu drwy gefnogaeth gan y gwasanaethau cymdeithasol – ac o bosibl yn camu i fyny os oes pryder bod angen cymorth ychwanegol ar gleifion yn y gymuned.\nMae ysbytai maes eraill yn ‘ cysgu ‘ ar hyn o bryd ond gellid eu defnyddio os oes angen. Adolygir eu defnydd yn barhaus yn ôl anghenion y GIG ond hefyd newidiadau posibl i gyfyngiadau yng Nghymru.\nDywedodd Andrew Carruthers, Cyfarwyddwr Gweithrediadau Bwrdd Iechyd Prifysgol Hywel Dda: “yn ganolog i ddatblygiad y maes ysbytai mae’r hyblygrwydd y gallent ei ganiatáu i ni allu rheoli capasiti a galw drwy gydol y pandemig hwn.\n“Yn anffodus nid yw COVID yn mynd i ddiflannu, ac felly mae angen i ni seilio ein cynlluniau nid yn unig ar sut rydym yn rheoli cleifion COVID, ond hefyd sut y gallwn ailgychwyn gwasanaethau eraill a darparu parhad gofal ar draws y system yn ystod y 12 mis nesaf neu fwy.\n“Mae ein gwaith cynllunio a chyflawni yn seiliedig ar gyngor clinigol cenedlaethol a lleol a byddwn yn parhau i wneud hynny, gyda’r nod yn y pen draw o sicrhau bod ein poblogaeth mor ddiogel â phosibl pan fydd angen iddynt ddefnyddio ein gwasanaethau gofal.\n“Rydym yn hynod ddiolchgar i’r cleifion hyn a’u teuluoedd am weithio gyda ni ac am ein galluogi i ddiogelu ein gwelyau acíwt mewn ysbytai, gan ddarparu gofal o ansawdd uchel yn y lleoliadau newydd hyn hefyd.”\nBwrdd Iechyd Hywel Dda, Cleifion, Ysabyty Enfys Caerfyrddin


mae'r gystadleuaeth yn agor ar Fedi 18, 2021 yn Yaoundé - TELES RELAY\nmae'r gystadleuaeth yn agor ar Fedi 18, 2021 yn Yaoundé\nMae twristiaid yn ymosod ar westeiwr Carmine am ...\nWrth i etholiadau Rwseg agosáu, mae pleidleiswyr yn mynegi ...\nBydd 12 o genhedloedd Affrica yn cymryd rhan yn 25ain rhifyn Afrobasket y Merched a gynhelir yn Camerŵn rhwng Medi 18 a 26, 2021.\nY tro diwethaf i Yaoundé gynnal y twrnamaint oedd yn 2015. Am ddychwelyd fel gwesteiwr, arsylwyd yr holl fanylion yn ofalus.\nEisoes, mae'r rhaglen ar gyfer AffroBasket Merched FIBA 2021 wedi'i chadarnhau a'i chwblhau. Mae'r cyfan yn cychwyn ddydd Sadwrn yma, Medi 18, 2021 o 11 a.m. ym Mhalas Chwaraeon Yaoundé. Bydd y gemau grŵp ers iddynt fynd i ddechrau gyda chyfarfod o grŵp C. Senegal gyda'i 11 rhifyn wedi'i ennill, yn wynebu Guinea, a wahoddir ar y funud olaf.\nAm 14 p.m., bydd Mali yn wynebu Tiwnisia. Cyn ildio i westeion y gystadleuaeth, y Lionesses anorchfygol o bêl-fasged a fydd yn croesi cleddyfau â sêr Harambee Kenya. Bydd y gêm rhwng Nigeria a Mozambique yn cau y diwrnod cyntaf hwn.\nBydd y llwyfan grŵp cyfan yn digwydd dros ddau ddiwrnod cyntaf y cystadlu a rhoddir diwrnod gorffwys i dimau ar Fedi 21.\nBydd enillwyr Grwpiau A, B, C, a D yn symud ymlaen yn uniongyrchol i rownd yr wyth olaf, tra bydd yr wyth tîm sy'n weddill yn chwarae rownd ragbrofol ar gyfer rownd yr wyth olaf ddydd Mercher 22 Medi.\nBydd rownd yr wyth olaf yn cael ei chwarae ddydd Iau, Medi 23. Yn ystod y ddau ddiwrnod nesaf, bydd y timau'n ymladd am ddyrannu lleoedd 5 i 8. Bydd y rownd gynderfynol yn cael ei chwarae ddydd Iau 23 Medi 2021.\nMae'r gêm ar gyfer y 3ydd safle a'r rownd derfynol wedi'i threfnu ar gyfer dydd Sul, Medi 26.\nBydd y ddau dîm gorau o'r twrnamaint hefyd yn gymwys ar gyfer Twrnameintiau Cymwys Cwpan y Byd Merched FIBA 2022.\nMewn datganiad i’r wasg a gyhoeddwyd yn gyhoeddus ar Fedi 09, 2021 gan Ffederasiwn Pêl-fasged Camerŵn, gwnaed cyhoeddiad yn awdurdodi presenoldeb y cyhoedd yn eisteddleoedd y ganolfan chwaraeon yn ystod Afrobasket y menywod. "Mae FIBA mewn cydweithrediad perffaith â'r Weinyddiaeth Chwaraeon ac Addysg Gorfforol yn hysbysu'r cyhoedd y bydd gwylwyr yn cael mynychu gemau Afrobasket menywod ym Mhalas Chwaraeon Amlbwrpas Yaoundé rhwng Medi 18 a 26, 2021."\nFelly, gall y rhai sy'n dymuno mynychu brynu tocynnau mynediad sydd ar gael trwy'r ddolen https://wtickets.afrobasket.basketball/#/event-list\nYmddangosodd yr erthygl hon gyntaf ar https://www.crtv.cm/2021/09/2021-fiba-womens-afrobasket-la-competition-souvre-ce-18-septembre-2021-a-yaounde/\nA fydd Jammeh yn cynnig ail dymor i Adama Barrow? - Affrica Ifanc\nMwgwd soda pobi i gael gwared ar ddiffygion croen - SANTE PLUS MAG\nMae twristiaid yn ymosod ar westeiwr Carmine am fod angen ...\nGyda dull etholiadau Rwseg, mae'r pleidleiswyr yn mynegi eu hymddiswyddiad, eu ...


Rheoliadau adeiladu: ategu | LLYW.CYMRU\nRheoliadau adeiladu: ategu\nOs oes angen ichi ategu sylfeini eich adeilad yn rhannol neu'n gyfan gwbl, bydd rheoliadau adeiladu'n berthnasol. Mae'r rheoliadau yn diffinio'n benodol bod gwaith o'r fath yn 'waith adeiladu', a bydd yn rhaid rhoi camau priodol ar waith i sicrhau bod y gwaith ategu yn sefydlogi'r adeilad ac yn ei atal rhag symud.\nBydd angen rhoi sylw penodol i unrhyw garthffosydd a draeniau sydd wrth ymyl y gwaith.\nMae gwaith ategu yn ddull adeiladu sy'n golygu bod dyfnder sylfeini adeilad yn cael ei gynyddu. Caiff y pridd sydd dan y sylfaen bresennol ei gloddio, ac yn raddol rhoddir deunydd sylfaen yn ei le, sef concrit fel rheol.\nWrth wneud gwaith ategu, rhaid rhoi sylw manwl i ddyluniad, methodoleg a gweithdrefnau diogelwch. Os na chaiff y math hwn o waith ei wneud yn gywir, gall achosi perygl go iawn a gallai'r cartref presennol ddisgyn neu gael ei ddifrodi.\nDyma'r rhesymau cyffredinol dros ategu sylfeini:\nMae sylfeini presennol yr adeilad wedi symud – caiff hynny ei achosi gan bridd gwael neu newidiadau i amodau'r pridd (e.e. mae'r pridd wedi ymsuddo).\nPenderfynwyd ychwanegu llawr arall at yr adeilad, uwchlaw neu islaw lefel y ddaear, ac nid yw dyfnder y sylfeini presennol yn ddigonol i gynnal yr adeilad wedi iddo gael ei addasu, neu'i lwyth (ei bwysau).\nRhaid cynllunio a gweithredu'n ofalus wrth wneud gwaith ategu. Os ydych yn bwriadu ategu sylfaen bresennol, bydd angen cymeradwyaeth dan y rheoliadau adeiladu fel rheol. Bydd cael cymeradwyaeth o'r fath fel arfer yn golygu paratoi dyluniad strwythurol o'r gwaith ategu, gan gynnwys y broses y bwriedir ei chyflawni yn ystod y gwaith adeiladu. Un o'r camau cyntaf yn gyffredinol, cyn dechrau o ddifrif ar y gwaith, fydd cloddio twll peilot wrth ymyl y sylfeini presennol er mwyn i beiriannydd adeiladu neu syrfëwr asesu amgylchiadau'r achos.\nDulliau ac archwiliadau\nBydd yr union ddull y dylid ei ddefnyddio ar gyfer gwaith ategu'n dibynnu ar amgylchiadau niferus yr achos. Er mwyn osgoi tanseilio'r sylfeini presennol yn ormodol, gan achosi rhagor o niwed i'r strwythur uwchben, dylai'r cloddio ar gyfer y gwaith ategu gael ei wneud yn unol â chyfarwyddiadau a manylion peiriannydd adeiladu.\nOs na chaiff y math hwn o waith ei wneud yn gywir, gall achosi perygl go iawn a gallai'r cartref presennol ddisgyn neu gael ei ddifrodi. Felly, fe'ch cynghorir i gyflogi pobl brofiadol ym maes dylunio (er enghraifft, dylunydd a pheiriannydd adeiladu profiadol) ac adeiladu (er enghraifft, rhywun â phrofiad o waith ategu a gwaith adeiladu cyffredinol) i gyflawni'r prosiect.\nUn dull cyffredin yw i waith ategu gael ei wneud un darn ar y tro. Yn dibynnu ar hyd y sylfaen y mae angen ei hategu, gallai fod modd gweithio ar fwy nag un darn ar y tro – cyhyd â'u bod yn ddigon pell oddi wrth ei gilydd.\nFel rheol, bydd y gwaith cloddio ar gyfer pob darn y mae angen ei ategu yn cael ei archwilio gan beiriannydd dylunio a syrfëwr rheoli adeiladu cyn ei goncritio. Ni fydd rhoi concrit yn y lle a gloddiwyd yn gwarantu y bydd y gwaith ategu'n cynnal y sylfaen yn gadarn, oherwydd gallai fod gwagleoedd rhwng y ddau o hyd. Fel rheol, felly, bydd yn angenrheidiol gwasgu tywod a sment i mewn i'r gwagle i sicrhau bod y sylfaen yn cael ei chynnal. Gallai'r peiriannydd a'r syrfëwr rheoli adeiladu archwilio hynny hefyd.\nBydd amseriad pob cam a manyleb y deunyddiau a ddefnyddir yn amrywio o'r naill achos i'r llall, ac fel rheol dylent gael eu pennu gan ddyluniad peiriannydd adeiladu.


Plaid Cymru: Angen cyfraith i atal Boris Johnson rhag werthu’r GIG\nPostiwyd ar Newyddion gan Cerith Dafydd Rhys Jones · November 25, 2019 1:00 yh\nDylid pasio deddf newydd yng Nghymru i warchod y Gwasanaeth Iechyd rhag Brexit a phreifateiddio, yn ôl Plaid Cymru.\nTystiolaeth gan Fwrdd Iechyd Cwm Taf “ddim yn gyson” â phrofiadau teuluoedd Cwm Taf - Helen Mary Jones AC\nPostiwyd ar Newyddion gan Fflur Arwel · May 23, 2019 3:00 yh\nMae Helen Mary Jones AC a gweinidog iechyd cysgodol Plaid Cymru wedi mynegi amheuaeth ynghylch y dystiolaeth a gyflwynwyd gan aelodau Bwrdd Iechyd Cwm Taf i Bwyllgor Iechyd y Senedd heddiw.\nMae’r frwydr am gyfiawnder i deuluoedd cwm taf yn parhau\nPostiwyd ar Newyddion gan Fflur Arwel · May 08, 2019 5:42 yh\nMae Plaid Cymru wedi addo parhau i frwydro dros gyfiawnder i deuluoedd sgandal Cwm Taf wedi i’r bleidlais o ddiffyg hyder yn y Gweinidog Iechyd Llafur fethu o 23 i 31 heb neb yn ymatal.\nSenedd i bleidleisio ar gynnig o ddiffyg hyder yn y gweindiog iechyd Llafur\nPostiwyd ar Newyddion gan Fflur Arwel · May 08, 2019 8:00 yb\nCynnig o ddiffyg hyder a gyflwynwyd gan Blaid Cymru yn erbyn Vaughan Gething yn cael ei drafod a’i bennu heddiw\nRhowch "iawndal" i fenywod WASPI\nPostiwyd ar Newyddion gan Fflur Arwel · March 20, 2019 10:40 yb\nMae Plaid Cymru wedi dweud y dylai menywod sydd wedi dioddef wedi peidio cael eu hysbysu am newidiadau i Oedran Pensiwn y Wladwriaeth gael iawndal am eu colledion.\nCwrdd â myfyrwyr nyrsio Bangor ar adeg o ofn am doriadau i ddysgu\nPostiwyd ar Newyddion gan Fflur Arwel · February 08, 2019 3:07 yh\nHeddiw, cyfarfu Aelod Cynulliad Plaid Cymru dros Arfon Siân Gwenllian a’r Gweinidog cysgodol dros Iechyd a Gwasanaethau Cymdeithasol Helen Mary Jones AC â myfyrwyr a darlithwyr yn Ysgol Gwyddorau iechyd Prifysgol Bangor, wrth i bryderon gynyddu ynghylch toriadau arfaethedig i’r tîm darlithio Anabledd Dysgu ym Mhrifysgol Bangor.\nGwrthod Bil Awtistiaeth yn gadael teuluoedd i lawr\nPostiwyd ar Newyddion gan Fflur Arwel · January 17, 2019 1:33 yh\nMae Plaid Cymru wedi mynegi ei ‘siom’ wrth i’r Bil Awtistiaeth gael ei wrthod gan y Cynulliad gan ddweud fod pobl ag awtistiaeth a’u teuluoedd wedi cael eu ‘gadael i lawr’.\nPlaid yn galw ar Lafur i wrando ar ‘ddefnyddwyr’ nid ‘darparwyr’ ar y Bil Awtistiaeth\nPostiwyd ar Newyddion gan Fflur Arwel · January 16, 2019 11:35 yb\nGan gadarnhau y byddai ACau Plaid Cymru yn pleidleisio o blaid y bil awtistiaeth, mae gweinidog cysgodol Plaid Cymru dros iechyd Helen Mary Jones AC wedi annog Llafur i wrando ar bobl ag awtistiaeth a'u teuluoedd a chefnogi'r bil.


Cadarnhau a ydych chi yng ngrŵp gweithgareddau cysylltiedig â gwaith cywir y Credyd Cynhwysol - Home\nBenefits Universal Credit Cadarnhau a ydych chi yng ngrŵp gweithgareddau cysylltiedig â gwaith cywir y Credyd Cynhwysol\nEfallai y bydd angen i chi chwilio am waith neu baratoi ar gyfer gwaith fel rhan o gael y Credyd Cynhwysol. Mae beth fydd eich hyfforddwr gwaith yn ei ofyn i chi yn dibynnu ar ba ‘grŵp gweithgareddau cysylltiedig â gwaith’ (a elwir yn ‘grŵp amodoldeb’) ydych chi. Os ydych chi yn y grŵp anghywir, gallwch geisio ei newid.\nOs ydych chi yn y grŵp cywir, dyma sut y gallwch newid y gweithgareddau cysylltiedig â gwaith y gofynnir i chi eu gwneud.\nYm mha grŵp gweithgareddau cysylltiedig â gwaith ydych chi\nEdrychwch yn eich cyfrif Credyd Cynhwysol ar-lein i weld ym mha grŵp gweithgareddau cysylltiedig â gwaith ydych chi, ynghyd â pha dasgau sydd angen i chi eu gwneud.\nOs nad oes gennych chi gyfrif ar-lein gallwch weld ym mha grŵp gweithgareddau cysylltiedig â gwaith ydych chi ar eich papur ‘ymrwymiad hawliwr’. Dogfen yw hon y bydd angen i chi gytuno arni fel rhan o gael Credyd Cynhwysol. Byddwch yn cytuno arni gyda’ch hyfforddwr gwaith ac yn ei diweddaru bob tro y byddwch yn ei weld.\nOs na allwch chi ddod o hyd i’ch ymrwymiad hawliwr, gofynnwch i’ch hyfforddwr gwaith ym mha weithgareddau cysylltiedig â gwaith ydych chi.\nMae 4 grŵp gweithgareddau cysylltiedig â gwaith:\nGrŵp Beth fydd angen i chi ei wneud\nGrŵp dim gofynion cysylltiedig â gwaith Does dim rhaid i chi wneud unrhyw beth i baratoi am waith neu i chwilio am waith\nGrŵp cyfweliadau canolbwyntio ar waith Mae’n rhaid i chi fynd i gyfarfodydd rheolaidd gyda’ch hyfforddwr gwaith\nGrŵp paratoi ar gyfer gwaith Mae’n rhaid i chi gyfarfod eich hyfforddwr gwaith yn rheolaidd a hefyd paratoi ar gyfer gwaith. Mae hyn yn cynnwys pethau fel ysgrifennu CV a mynd ar hyfforddiant neu brofiad gwaith\nGrŵp pob gweithgaredd cysylltiedig â gwaith Mae’n rhaid i chi wneud popeth o fewn eich gallu i ddod o hyd i waith ac ennill mwy. Mae hyn yn cynnwys chwilio am swyddi, gwneud cais am swyddi a mynd i gyfweliadau\nCadarnhau eich bod yn y grŵp gweithgareddau cysylltiedig â gwaith cywir\nMae’n debyg y byddwch yn cael eich rhoi yn y ‘grŵp pob gweithgaredd cysylltiedig â gwaith’ os ydych chi’n gallu gweithio, oni bai eich bod yn bodloni unrhyw un o’r eithriadau hyn.\nOs oes mwy nag un eithriad yn gymwys i chi, dylech fod yn y grŵp gyda’r gofynion isaf. Er enghraifft, os ydych chi’n perthyn i’r ‘grŵp paratoi ar gyfer gwaith’ a’r ‘grŵp cyfweliadau canolbwyntio ar waith’, dylech fod yn y ‘grŵp cyfweliadau canolbwyntio ar waith’ gan fod y grŵp yn gofyn am lai o weithgareddau.\nRydych chi’n anabl neu mae gennych chi salwch hirdymor\nDywedwch wrth eich hyfforddwr gwaith os yw’ch salwch neu anabledd yn lleihau’r hyn y gallwch ei wneud i weithio neu i chwilio am waith. Fel arfer bydd angen i chi lenwi ffurflen ac efallai y bydd angen i chi fynd am asesiad meddygol.\nBydd eich grŵp gweithgareddau cysylltiedig â gwaith yn dibynnu ar sut mae’r Adran Gwaith a Phensiynau yn meddwl bod eich salwch neu anabledd yn effeithio arnoch chi:\nos ydynt yn penderfynu bod gennych chi ‘allu cyfyngedig i weithio a gwneud gweithgareddau cysylltiedig â gwaith’, byddwch yn y ‘grŵp dim gofynion cysylltiedig â gwaith’\nos ydynt yn penderfynu bod gennych chi ‘allu cyfyngedig i weithio’, byddwch yn y ‘grŵp paratoi ar gyfer gwaith’.\nOs yw’r Adran Gwaith a Phensiynau yn penderfynu nad oes gennych chi ‘allu cyfyngedig i weithio’ neu ‘allu cyfyngedig i weithio a gwneud gweithgareddau cysylltiedig â gwaith’, byddwch yn y ‘grŵp pob gweithgaredd cysylltiedig â gwaith’. Dylai’r Ganolfan Waith dal ystyried eich salwch neu’ch anabledd wrth ystyried am ba fath o waith mae angen i chi ymgeisio.\nNi fydd angen i chi lenwi ffurflen na chael eich asesu os ydych chi eisoes wedi’ch asesu i fod â ‘gallu cyfyngedig i weithio’ neu ‘allu cyfyngedig i weithio a gwneud gweithgareddau cysylltiedig â gwaith’ a’ch bod naill ai’n:\ncael Lwfans Cyflogaeth a Chymorth seiliedig ar gyfraniadau\ncael Credydau Analluogrwydd\ncael Lwfans Cyflogaeth a Chymorth seiliedig ar incwm cyn i chi hawlio Credyd Cynhwysol.\nEdrychwch i weld sut i ddangos bod gennych chi allu cyfyngedig i weithio os ydych chi’n sâl neu’n anabl.\nRydych chi’n gofalu am berson ag anableddau difrifol\nOs ydych chi’n gofalu am berson ag anableddau difrifol am o leiaf 35 awr yr wythnos, byddwch yn y ‘grŵp dim gweithgareddau cysylltiedig â gwaith’ os oes un o’r rhain yn gymwys:\nmae gennych chi hawl i Lwfans Gofalwr, neu rydych chi’n ei gael\nni allwch gael Lwfans Gofalwr, ond dim ond am fod eich enillion yn rhy uchel, ac mae’r Adran Gwaith a Phensiynau yn meddwl y byddai’n afresymol i chi chwilio am waith a bod ar gael i weithio\nMae’n rhaid i’r person rydych chi’n gofalu amdano fod yn derbyn un o’r budd-daliadau hyn:\ncyfradd uchaf neu gyfradd ganol Lwfans Byw i’r Anabl\nLwfans Gweini Cyson sy'n cael ei dalu gyda phensiwn rhyfel neu fudd-daliadau anafiadau diwydiannol\nNi ystyrir bod gennych chi gyfrifoldebau gofalu os ydych chi’n ennill arian yn eu sgil.\nOs nad ydych chi’n bodloni’r amodau hyn, gallech gael eich gosod yn y ‘grŵp pob gweithgaredd cysylltiedig â gwaith’. Dylai’ch hyfforddwr gwaith dal ystyried eich cyfrifoldebau gofalu wrth drefnu’ch gweithgareddau gwaith. Er enghraifft, os ydych chi’n treulio 20 awr yr wythnos yn gofalu am rywun, ni ddylech orfod mynd i gyfweliadau swydd yn ystod yr oriau hynny.\nRydych chi’n gyfrifol am blentyn\nOs mai chi yw prif ofalwr plentyn, mae’ch grŵp gweithgareddau cysylltiedig â gwaith yn dibynnu ar faint yw oed eich plentyn.\nOs ydych chi’n byw gyda’ch partner bydd angen i chi enwebu pwy yw’r prif ofalwr. Fel arfer, byddwch yn gwneud hyn yn eich cyfweliad cyntaf yn y Ganolfan Waith.\nMae’r un rheolau’n gymwys os ydych chi wedi mabwysiadu plentyn neu’n gofalu am y plentyn ar gyfer ffrind neu berthynas. Mae rhai gwahaniaethau yn y 12 mis cyntaf rydych chi’n gofalu amdanynt.\nOedran eich plentyn Eich grŵp gwaith\nDan 1 Grŵp dim gofynion cysylltiedig â gwaith\n1 Grŵp cyfweliad canolbwyntio ar waith\n2 Grŵp paratoi ar gyfer gwaith\n3 neu hŷn Grŵp pob gweithgaredd cysylltiedig â gwaith\nOs ydych chi yn y grŵp pob gweithgaredd cysylltiedig â gwaith\nDylai’ch gweithgareddau cysylltiedig â gwaith gyd-fynd â gofalu am eich plentyn.\nOs yw’ch plentyn dan 13 oed, mae’n rhaid i’ch hyfforddwr gwaith sicrhau bod eich gweithgareddau cysylltiedig â gwaith yn cyd-fynd ag oriau'r ysgol neu'r feithrinfa. Mae hyn yn cynnwys yr amser rydych chi’n ei gymryd i deithio yn ôl ac ymlaen i'r gwaith.\nDylai’ch hyfforddwr gwaith addasu eich gweithgareddau cysylltiedig â gwaith os oes gan eich plentyn anghenion gofal ychwanegol – er enghraifft os oes ganddynt gyflwr iechyd meddwl. Dylent wneud hyn hyd yn oed os yw’ch plentyn yn hŷn na 13 oed.\nDywedwch wrth eich hyfforddwr gwaith os ydych chi’n gofalu am eich plentyn ond ei fod yn byw gyda chyn bartner fel arfer. Ni fydd eich grŵp gweithgareddau cysylltiedig â gwaith yn newid, ond dylai’ch gweithgareddau cysylltiedig â gwaith ystyried eich plentyn o hyd pan fyddwch yn gofalu amdano.\nOs ydych chi’n gyfrifol am blentyn ffrind neu berthynas\nOs yw’r plentyn dros 2 oed, byddwch yn aros yn y ‘grŵp cyfweliad sy’n canolbwyntio ar waith’ os ydych chi wedi dod yn gyfrifol amdano yn y 12 mis diwethaf\nI fodloni’r eithriad hwn, bydd angen i chi fodloni pob un o'r amodau hyn:\nnid chi yw rhiant neu lysriant y plentyn\nrydych chi’n gofalu am y plentyn gan nad oes ganddo rieni neu nad yw ei rieni yn gallu gofalu amdano\nos na fyddwch chi’n gofalu amdano, mae’n debyg y bydd yr awdurdod lleol yn gofalu amdano oherwydd pryderon am eu lles\nmae’r plentyn dan 16 oed\nAr ôl 12 mis, byddwch yn yr un grŵp gweithgareddau cysylltiedig â gwaith ag y byddech pe bai'n blentyn i chi.\nOs ydych chi wedi mabwysiadu plentyn llai na 12 mis yn ôl\nByddwch yn y ‘grŵp dim gweithgareddau cysylltiedig â gwaith’ am 12 mis, pa bynnag oed yw’r plentyn.\nFel arfer, mae’r 12 mis yn dechrau pan fydd y plentyn yn cael ei leoli gyda chi. Gallwch ddechrau eich 12 mis hyd at 14 diwrnod cyn hynny os ydych chi’n dweud wrth y Ganolfan Waith eich bod angen amser i baratoi ar gyfer y mabwysiadu. Ni allwch ofyn am hyn os ydych chi’n berthynas agos i’r plentyn rydych chi wedi’i fabwysiadu.\nAr ôl 12 mis, byddwch yn yr un grŵp gweithgareddaucysylltiedig â gwaith ag y byddech pe na bai’r plentyn wedi’i fabwysiadu.\nRydych chi’n feichiog neu wedi rhoi genedigaeth yn y 15 wythnos diwethaf\nOs ydych chi’n feichiog ers o leiaf 28 wythnos, dylech fod yn y ‘grŵp dim gweithgareddau cysylltiedig â gwaith’.\nOs ydych chi wedi bod yn feichiog am lai na 28 wythnos, efallai y bydd dal angen i chi chwilio am waith. Os nad ydych chi’n gallu gwneud hyn, eglurwch pam wrth eich hyfforddwr gwaith.\nDywedwch wrth yr Adran Gwaith a Phensiynau pe bai gweithio neu chwilio am waith yn peryglu’ch iechyd neu iechyd eich babi. Byddant yn eich cyfrif fel rhywun sydd â naill ai:\n• 'gallu cyfyngedig i weithio' – bydd hyn yn eich rhoi yn y ‘grŵp paratoi ar gyfer gwaith’\n• 'gallu cyfyngedig i wneud gweithgareddau cysylltiedig â gwaith' – bydd hyn yn eich rhoi yn y 'grŵp dim gweithgareddau cysylltiedig â gwaith' ac yn cynyddu’ch taliadau Credyd Cynhwysol.\nEfallai y bydd angen i chi ddangos rhywfaint o dystiolaeth o’r risg – er enghraifft, llythyr gan eich meddyg. Dyma ragor o wybodaeth am fod â gallu cyfyngedig i weithio.\nOs ydych chi wedi rhoi genedigaeth\nOs oes llai na 15 wythnos ers i chi roi genedigaeth, dylech fod yn y ‘grŵp dim gweithgareddau cysylltiedig â gwaith’.\nOs oes 15 wythnos neu fwy wedi bod ers i chi roi genedigaeth, ac nad chi yw prif ofalwr y plentyn, gellid fod disgwyl i chi chwilio am waith. Os nad ydych chi’n gallu gwneud hyn, eglurwch pam wrth eich hyfforddwr gwaith.\nRydych chi wedi cyrraedd oedran Credyd Pensiwn\nDylech fod yn y ‘grŵp dim gweithgareddau cysylltiedig â gwaith’ os ydych chi wedi cyrraedd oedran Credyd Pensiwn.\nFel arfer, byddwch ar eich ennill yn hawlio Credyd Pensiwn - edrychwch i weld a allwch chi gael Credyd Pensiwn.\nRydych chi neu’ch partner yn gweithio neu’n hunangyflogedig\nOs ydych chi’n hunangyflogedig, byddwch yn y ‘grŵp dim gweithgareddau cysylltiedig â gwaith' os ydych chi’n ennill mwy na’r 'llawr isafswm incwm'.\nOs nad ydych chi’n hunangyflogedig, byddwch yn y ‘grŵp dim gweithgareddau cysylltiedig â gwaith; os ydych chi’n ennill mwy na’ch ‘trothwy enillion’. Dyma’r oriau wythnosol y mae disgwyl i chi weithio wedi’u lluosi â’ch isafswm cyflog.\nOs yw’ch enillion yn amrywio maent yn cael eu cyfrifo fel cyfartaledd dros y 3 mis diwethaf.\nFaint o oriau y mae disgwyl i chi weithio\nAr gyfer eich trothwy enillion, mae’ch oriau wythnosol yn dibynnu ar ba grŵp gweithgareddau cysylltiedig â gwaith rydych chi ynddo.\nEich grŵp gwaith Oriau\nGrŵp cyfweliad canolbwyntio ar waith 16\nGrŵp paratoi ar gyfer gwaith 16\nGrŵp pob gweithgaredd cysylltiedig â gwaith Wedi’i bennu yn eich ymrwymiad hawliwr – 35 fel arfer\nBydd eich trothwyon enillion yn cael eu cyfuno gyda'i gilydd i greu un trothwy ar y cyd.\nOs yw’ch enillion cyfunol yn llai na’r trothwy ar y cyd, bydd angen i un ohonoch chi neu’r ddau ohonoch chi chwilio am fwy o waith. Os oes un ohonoch chi’n ennill mwy na’ch trothwy unigol, nid oes yn rhaid i’r person hwnnw chwilio am fwy o waith.\nCysylltwch â'ch Cyngor ar Bopeth agosaf os ydych chi angen cymorth gyda’ch trothwy enillion.\nRydych chi mewn addysg lawn amser\nYn ystod y tymor a’r rhan fwyaf o'r gwyliau, byddwch yn y ‘grŵp dim gofynion cysylltiedig â gwaith’ os ydych chi’n gymwys i gael Credyd Cynhwysol. Efallai y bydd yn rhaid i chi chwilio am waith yn ystod gwyliau’r haf.\nNewid eich grŵp gweithgarwch cysylltiedig â gwaith\nDywedwch wrth eich hyfforddwr gwaith cyn gynted â phosibl os ydych chi yn y grŵp gweithgarwch cysylltiedig â gwaith anghywir. Eglurwch pa eithriadau sy’n gymwys a dangoswch unrhyw dystiolaeth y gallwch - er enghraifft llythyr gan eich meddyg os ydych chi’n sâl, neu dystysgrif geni plentyn sy’n derbyn eich gofal.\nOs na fydd eich hyfforddwr gwaith yn newid eich grŵp gweithgarwch cysylltiedig â gwaith, gallwch gwyno wrth yr Adran Gwaith a Phensiynau.\nOs ydych chi’n cael cosb er eich bod wedi egluro’ch sefyllfa i’ch hyfforddwr gwaith, gallwch herio'r penderfyniad gydag ailystyriaeth orfodol.


Dichromate Sodiwm Tsieina ar gyfer Cyflenwyr Cynhyrchu Pigment a Chynhyrchwyr - Factory Direct Cyfanwerthu - Changyuan\nDefnyddir dichromad sodiwm yn bennaf i gynnyrch pigment anorganig, fel cromen gwyrdd, cromad plwm melyn a molybdad ac ati, a ddefnyddir yn helaeth mewn cotio, plastig, inc a chynhyrchion pigment eraill. Fe'i nodweddir gan liwio uchel, sefydlogrwydd da a gwrthsefyll golau. Gwyrdd Chrome ------...\nDefnyddir dichromad sodiwm yn bennaf i gynnyrch pigment anorganig, fel cromen gwyrdd, cromad plwm melyn a molybdad ac ati, a ddefnyddir yn helaeth mewn cotio, plastig, inc a chynhyrchion pigment eraill. Fe'i nodweddir gan liwio uchel, sefydlogrwydd da a gwrthsefyll golau.\nGreen Green ------ Cynhyrchwyd trwy rostio'r gymysgedd o cromiwm anhydrid, dichromad sodiwm a charbon neu sylffwr ar dymheredd uchel.\nMelyn Cromad Arweiniol ------ Cynhyrchir cynhyrchion â gwahanol liwiau a lliwiau gan dechnoleg wahanol a chyfran o'r cymysgedd o nitrad plwm (neu asetad plwm), dichromad sodiwm, sodiwm hydrocsid, sylffad alwminiwm a deunyddiau crai eraill.\nCoch Molybdate ------ Wedi'i wneud o nitrad plwm, dichromad sodiwm a molybdad sodiwm yn y gyfran\nCrisial coch oren\npigment anorganig cynnyrch\nHot Tags: dichromad sodiwm ar gyfer cynhyrchu pigment, Tsieina, cyflenwyr, gweithgynhyrchwyr, ffatri, cyfanwerthu, a wnaed yn Tsieina\nPâr o: API neu Fferyllol Fferyllol Cynhyrchu Sodiwm Permanganate\nNesaf: Desmearing Sodium Permanganate ar gyfer Diwydiant PCB


Stopio Cosbi Corfforol yng Nghymru - CGGC\nRoedd 21 Mawrth 2022 yn foment hanesyddol i blant a’u hawliau yng Nghymru. O’r diwrnod hwn ymlaen, mae cosbi plant yn gorfforol yn anghyfreithlon yng Nghymru. Nod y newid hwn yn y gyfraith yw diogelu plant a’u hawliau a rhoi iddynt y cychwyn gorau mewn bywyd.\nMae angen i fudiadau sector gwirfoddol yng Nghymru fod yn ymwybodol o’r newid hwn yn y gyfraith a bydd gan lawer ohonynt ran i’w chwarae i gynyddu ymwybyddiaeth a helpu teuluoedd i ddeall y newidiadau.\nMae’n bosibl y bydd mudiadau sy’n gweithio â phlant hefyd eisiau ystyried sut dylai’r gyfraith gael ei hadlewyrchu yn eu polisi diogelu.\nBETH MAE’R NEWID YN Y GYFRAITH YNEI OLYGU?\nMae cosbi corfforol o bob math yn anghyfreithlon yng Nghymru.\nMae’n rhoi i blant yr un warchodaeth ag oedolion rhag ymosodiad.\nMae’n gwneud y gyfraith yn gliriach – yn haws i blant, rhieni, gweithwyr proffesiynol a’r cyhoedd ei deall.\nA FYDD NEWID YN Y GYFRAITH YN BERTHNASOL I BAWB YNG NGHYMRU?\nBydd, bydd yn berthnasol i bawb – rhieni neu unrhyw un sy’n gyfrifol am blentyn pan nad yw’r rhieni yn bresennol. Ac fel gyda chyfreithiau eraill, bydd yn berthnasol i ymwelwyr â Chymru hefyd.\nBETH SY.N DIGWYDD OS BYDD POBL YN COSBI PLENTYN YN GORFFOROL?\nyn gallu cael cofnod troseddol sydd yr un fath ar gyfer unrhyw drosedd\nMae gwybodaeth, cyngor a chymorth ar gael i unrhyw un sydd angen, i’w helpu i ddod o hyd i ffyrdd cadarnhaol o reoli ymddygiad plant ac i helpu i osgoi sefyllfa o’r fath rhag digwydd byth.\nBETH DDYLWN I WNEUD OS GWELAF BLENTYN YN CAEL EI GOSBI’N GORFFOROL NU OS WYF YN POENI AM BLENTYN?\nCysylltwch â’ch adran gwasanaethau cymdeithasol lleol.\nGallwch hefyd ffonio’r heddlu mewn argyfwng neu os oes plentyn mewn perygl dybryd.\nDalen wybodaeth ar gyfer pobl sy’n gweithio gyda phlant, y tu allan i addysg a gofal plant ffurfiol\nAdnoddau a gwybodaeth gefndir ar y newid yn y gyfraith\nMae Magu plant – rhowch amser iddo yn cynnig awgrymiadau a chyngor arbenigol ar sut i annog plant i ymddwyn yn dda a hefyd yn rhoi opsiynau eraill yn lle cosbi corfforol. Mae’r dudalen gymorth â magu plant yn cynnig dolenni at gymorth pellach a llinellau cymorth.\nGweithdrefnau Diogelu Cymru gyfan


Cyhoeddwyd 16/11/2021 | Amser darllen munudau\nBob mis, mae'r Swyddfa Ystadegau Gwladol (SYG) yn cyhoeddi amcangyfrifon o gyfraddau cyflogaeth a diweithdra. Mae'r amcangyfrifon hyn yn seiliedig ar wybodaeth a gesglir gan yr arolwg o'r llafurlu ar gyfer y tri mis blaenorol. Mae'r oedi amser i'r ffigurau hyn yn golygu bod y datganiad marchnad lafur diweddaraf a gyhoeddwyd ar 16 Tachwedd 2021 yn rhoi gwybodaeth rhwng mis Gorffennaf 2021 a mis Medi 2021.\nDaeth y Cynllun Cadw Swyddi drwy Gyfnod y Coronafeirws i ben ar 30 Medi 2021. Fodd bynnag, nid yw ffigurau Arolwg o’r Llafurlu ar gyfer mis Tachwedd yn adlewyrchu nifer y bobl a roddwyd ar ffyrlo oherwydd y coronafeirws.\nYn ôl ystadegau CThEM ar y Cynllun Cadw Swyddi drwy gyfnod y Coronafeirws roedd dros 39,700 o gyflogaethau yng Nghymru ar ffyrlo ar 30 Medi 2021. Mae hynny’n cynrychioli cyfradd o 3% sydd wedi defnyddio’r Cynllun. Roedd 18,500 o weithwyr benywaidd a 21,200 o weithwyr gwrywaidd ar ffyrlo o dan y Cynllun ar 30 Medi 2021.\nMae’r Arolwg o’r Llafurlu yn arolwg aelwydydd chwarterol o oddeutu 80,000 o oedolion. Mae’r arolwg yn gofyn nifer o gwestiynau gwahanol am gyflogaeth a’r farchnad lafur. Gan fod pobl yn dal i fod ar ffyrlo rhwng mis Gorffennaf 2021 a mis Medi 2021, nid yw hyn yn adlewyrchu effaith lawn y coronafeirws ar y farchnad lafur yng Nghymru.\nRoedd y gyfradd diweithdra ymhlith pobl 16+ oed yng Nghymru ar gyfer mis Gorffennaf i fis Medi 2021 yn 3.8 y cant, sef ychydig yn is na’r 4.1 y cant yn ystod y chwarter blaenorol (mis Ebrill 2021 i fis Mehefin 2021). Mae hyn yn ostyngiad o 4,000 o bobl ers y chwarter blaenorol, i 58,000.\nMae’r gyfradd ddiweithdra yng Nghymru (3.8 y cant) yn is nag yn Lloegr (4.3 y cant), yr Alban (4.1 y cant) a Gogledd Iwerddon (4.0 y cant).\nCanran y bobl 16 oed neu’n hŷn sy'n ddi-waith, gwledydd y DU; Gorffennaf 2016 – Medi 2016 i Gorffennaf 2021 - Medi 2021.\nFfynhonnell: SYG, Labour market in the regions of the UK: Tachwedd 2021\nMae data o'r arolwg o’r llafurlu yn dangos y gyfradd ddiweithdra yn ôl rhyw ac oedran ar gyfer y 12 mis hyd at fis Mehefin 2021. Mae'r data diweddaraf yn dangos bod cyfraddau diweithdra yn gostwng gydag oedran ar gyfer dynion a menywod. Ym mhob grŵp oedran, mae’r cyfraddau diweithdra yn uwch ymhlith dynion nag ymhlith menywod.\nCyfradd ddiweithdra yn ôl oedran a rhyw yng Nghymru; 12 mis hyd at fis Mehefin 2021\nMae data diweithdra hefyd ar gael fesul etholaeth seneddol. Mae’r map isod yn dangos, dros y deuddeg mis hyd at fis Mehefin 2021, mai Gorllewin Abertawe oedd â’r gyfradd uchaf, ac mai Aberconwy ac Islwyn oedd â’r cyfraddau isaf (1.8 y cant).\nNoder: Mae maint y sampl ar gyfer Gorllewin Clwyd a Chanol Caerdydd yn rhy fach i roi amcangyfrifon.\nMae’r Swyddfa Ystadegau Gwladol hefyd wedi bod yn gweithio gyda Chyllid a Thollau Ei Mawrhydi i greu amcangyfrifon o gyflogeion sy’n cael eu talu drwy'r cynllun Talu Wrth Ennill. Mae’r data a addaswyd yn dymhorol ar gyfer Talu Wrth Ennill ym mis Hydref 2021 (1,279,015) yn dangos bod nifer y cyflogeion ar gyflogres yng Nghymru yn uwch na’r nifer ym mis Chwefror 2020. Bu cynnydd o 6,320 o gyflogeion ar gyflogres rhwng mis Medi a mis Hydref 2021.\nMae'r SYG yn cyhoeddi cyfres arbrofol sy'n cyfrif nifer y bobl sy'n hawlio Lwfans Ceisio Gwaith ynghyd â'r rhai sy'n hawlio Credyd Cynhwysol ac mae'n ofynnol iddynt geisio gwaith a bod ar gael i weithio. Mae hyn yn disodli nifer y bobl sy'n hawlio’r Lwfans Ceisio Gwaith fel prif ddangosydd nifer y bobl sy'n hawlio budd-daliadau yn bennaf am eu bod yn ddi-waith. Mae'r data diweddaraf ar gyfer mis Hydref 2021 yn dangos bod nifer yr hawlwyr yng Nghymru wedi cynyddu o 59,173 ym mis Mawrth 2020 i 119,232 ym mis Awst 2020, ac yna wedi lleihau i 85,528 ym mis Hydref 2021.\nNifer yr hawlwyr yng Nghymru; mis Hydref 2019 i fis Hydref 2021\nY prif fesur o anweithgarwchyn y DU yw cyfradd y rhai rhwng 16 a 64 oed heb swydd nad ydynt wedi chwilio am waith yn y pedair wythnos diwethaf a/neu nad ydynt ar gael i ddechrau gweithio yn y pythefnos nesaf.


cy > our_council > press_and_communications > latest_news > Hatch quarry dog-free zone sign vandalised again\nArwyddion ardal rhydd o gŵn Hatch Quarry wedi eu difrodi unwaith eto\nUn o’r prif resymau dros ei wneud yn rhydd o gŵn oedd fel y byddai rhan laswelltog y parc yn ddiogel i blant ei fwynhau ochr yn ochr â’r offer chwarae. Am fod ffens o’i amgylch, mae’n galluogi plant i chwarae i ffwrdd o draffig a disgwylir iddo fod yn rhydd o faw cŵn, sydd nid yn unig yn amhleserus os digwydd i’r plant syrthio iddo, ond sydd hefyd yn peryglu iechyd.\nGall baw cŵn arwain at toxocariasis mewn pobl, sy’n gallu achosi salwch difrifol a hyd yn oed colli’ch golwg. Mae toxicariasis fel rheol yn effeithio ar blant rhwng un a phedair oed. Plant ifanc sydd mewn perygl fwyaf gan eu bod yn fwy tebygol o roi pethau yn eu cegau a llai tebygol i olchi eu dwylo’n iawn.\nYr ail reswm yw oherwydd i’r ardal orfod dioddef rhyw berson neu bersonau diegwyddor yn anharddu’r arwyddion ‘Rhydd o Gŵn’ am ymhell dros flwyddyn bellach, gan orfodi gwariant sylweddol ar y cyngor er mwyn eu newid nhw.\nEr bod y mwyafrif o berchnogion cŵn yn ymddwyn yn gyfrifol, teimlwyd taw eithrio cŵn oedd y modd mwyaf effeithiol o ddarparu man chwarae lle gallai’r rhieni deimlo’n hyderus bod modd i blant chwarae yn ddiogel yno.\nWedi buddsoddi yn yr offer newydd ac ailwampio’r parc, gosodwyd arwyddion newydd gan y Cyngor yn hysbysu’r cyhoedd na chaniateir cŵn yn y parc. Fodd bynnag o fewn diwrnod i’w gosod, difrodwyd yr arwyddion.\nBellach mae’r arwyddion wedi eu chwistrellu’n llwyr â phaent, sy’n golygu nad yw preswylwyr lleol yn gallu herio perchnogion cŵn yn y parc, nad ydynt yn gwybod nad yw’r parc i gael ei ddefnyddio gan gŵn.\nDywedodd y Cynghorydd lleol, Anne Moore, “Fel cynghorwyr lleol, rydym wedi bod yn gweithio gyda phreswylwyr a Swyddogion y Cyngor i wella’r adnodd hwn i blant a sicrhau nad yw cerddwyr cŵn yn defnyddio’r parc. Mae’n hafan ddiogel i blant gael chwarae ac ni ddylen nhw orfod poeni am y llanast brwnt yma, sydd i’w weld pan gaiff cŵn eu gadael i wneud baw. Rydym wedi gosod arwyddion sawl gwaith dros gyfnod o fwy na blwyddyn a phob tro y gwnawn hynny cânt eu symud neu eu difrodi. Mae hyn yn annerbyniol, nid dim ond oherwydd y risg sydd i blant, ond hefyd oherwydd ei fod yn costio cryn dipyn o arian i’r cyngor ar adeg pan fo adnoddau yn brin ac wedi eu hymestyn i’r eithaf.”\nDywedodd y Cyng. Gwyn John, Aelod Cabinet dros Wasanaethau Rheoliadol, Hamdden a Gweladwy: “Fe benderfynon ni i sefydlu man chwarae Hatch Quarry fel man rhydd o gŵn oherwydd ein bod ni am roi ardal i bobl ei fwynhau am ddim, heb orfod poeni am ddod ar draws cŵn a’u baw.\nRydym yn gwerthfawrogi bod angen gofod agored ar gerddwyr cŵn ac rydym yn ffodus ym Mro Morgannwg bod digonedd o’r rhain gennym. Mae Parc Victoria, a dderbyniodd wobr y Faner Werdd, yn agos iawn i Hatch Quarry, yn ogystal â nifer o fannau gwyrdd eraill lle gall perchnogion cŵn fynd â’u cŵn. Y cyfan rydym yn ei ofyn yw eu bod yn ymddwyn yn gyfrifol ac yn codi baw ar ôl eu cŵn.”\nGellir rhoi gwybodaeth am achosion o faw cŵn yn gyffredinol, neu achosion o gŵn yn cael eu gadael yn rhydd yn ardal chwarae Hatch Quarry drwy gysylltu â chanolfan gyswllt C1V Cyngor Bro Morgannwg ar 01446 700111, drwy e-bostio c1v@valeofglamorgan.gov.uk, neu drwy fynd i www.valeofglamorgan.gov.uk.\nGall unrhyw un sydd â gwybodaeth am y difrod i’r arwyddion gysylltu gyda’r Cyngor drwy’r un dulliau.


Ymaelodwch - MVHomes\nDrwy gynnig y dewis i fod yn Aelod, rydym wedi rhoi’r rheolaeth dros ddyfodol y sefydliad i denantiaid a gweithwyr. Mae Aelodaeth yn rhoi i denantiaid a gweithwyr rheolaeth dros benderfyniadau sy’n effeithio arnynt, eu cartref, eu swydd a’r gymuned leol.\nAelodaeth yw’r hyn sy’n ein gwneud yn wahanol!\nRydym am i’n Haelodau i gymryd rhan mewn rhyw ffordd. Rydym yn deall fod gan ein Haelodau ymrwymiadau eraill, felly rydym wedi sefydlu ystod o ffyrdd y gall Aelodau gymryd rhan a dweud eu dweud.\nPwy all fod yn aelod?\nDyw aelodaeth ddim yn costio unrhyw beth – mae e am ddim!\nMae aelodaeth yn agored i’n tenantiaid ac unrhyw un sy’n byw mewn cartref tenant, ond eu bod dros 16 oed, ac yn byw yno fel rhan o gartref y tenant.\nNi fydd ymaelodi yn effeithio ar eu tenantiaeth mewn unrhyw ffordd.\nMae aelodaeth yn agored i holl weithwyr CCM, ond eu bod wedi pasio eu cyfnod prawf.\nNi fydd ymaelodi yn effeithio ar eu contract cyflogaeth mewn unrhyw ffordd.\nEfallai y bydd rhai lesddeiliaid a mudiadau dielw ym Merthyr Tudful yn gallu dod yn Aelod Cyswllt – cysylltwch â ni\nMae gennym lawer o wahanol ffyrdd y gallwch gymryd rhan – mae rhywbeth at ddant pawb. Byddem yn hoffi i chi wneud eich aelodaeth yn ystyrlon trwy gymryd rhan mewn rhyw ffordd a dweud eich dweud, ond mae hyn i lawr i chi.\nOs oes gennych ychydig funudau i’w sbario, gallwch gwblhau’r holiadur, neu gymryd rhan mewn arolwg. Os oes gennych ychydig mwy o amser, yna efallai y gallech gymryd rhan mewn prosiect cymunedol. Gallech hefyd ymuno â fforwm neu banel, neu hyd yn oed ddod yn gynrychiolydd ar y Corff Democrataidd.\nFel Aelod, bob blwyddyn, byddwch yn cael eich gwahodd i’n Cyfarfod Aelodau Blynyddol lle byddwch yn gallu ymarfer eich pleidlais, pleidleisio ar eitemau, megis ethol eich cynrychiolwyr Corff Democrataidd a chymeradwyo’r Adroddiad Blynyddol a Chyfrifon. Yn ychwanegol i ochr fusnes y cyfarfod ein nod yw gwneud Aelodau Blynyddol ein Cyfarfod yn ddigwyddiad gwerth chweil i bawb.\nMae llwyddiant ein sefydliad yn nwylo holl Aelodau CCM.\nPan fyddwch yn cofrestru, gofynnwn i chi ymrwymo i’n haddewid aelodaeth:\n“Fel aelod rwy’n addo i ymgysylltu â Chartrefi Cymoedd Merthyr, ac i hyrwyddo a chefnogi’r sefydliad hyd eithaf fy ngallu. Yn gyfnewid mae Cartrefi Cymoedd Merthyr yn addo i roi mwy o ddylanwad dros benderfyniadau allweddol i Aelodau ac i ddarparu pecyn budd-daliadau gydag ystod o ostyngiadau sydd o fudd i’r gymuned leol ‘.\nMae ein Corff Democrataidd wedi datblygu Strategaeth Aelodaeth sy’n cefnogi ein datblygiad fel sefydliad cydfuddiannol.\nMae pedwar nod i’r strategaeth sy’n edrych ar aelodaeth yn tyfu, sut y byddwn yn cyfathrebu gydag Aelodau, sut yr ydym yn annog Aelodau i gymryd rhan ac yn olaf sut y gall Aelodau fuddio.\nCynllun Buddion Aelodaeth\nMae CCM wastad wedi bod yn ymrwymedig i gefnogi a hyrwyddo sefydliadau lleol, byddwn yn parhau i wneud hyn drwy aelodaeth. Fel diolch am eich cyfraniad rydym wedi llunio cynllun buddiannau aelodaeth, mae hwn yn gynllun unigryw ar gael yn unig i Aelodau CCM.\nMae rhestr lawn o gynigion / cymhellion ar gael yma.\nRydym bob amser yn agored i awgrymiadau sydd gan ein haelodau am ein cynllun gwobrau aelodaeth. Os oes unrhyw fusnesau byddech yn hoffi ei weld ar y cynllun hwn, neu os oes gennych eich busnes eich hun ac yr hoffech ymuno, yna cysylltwch â ni.\nElusen yr Aelodau\nCafodd elusen yr aelodau ei lansio gyntaf yn 2017 pan gafodd un o weithwyr Cartrefi Cymoedd Merthyr y syniad i gael elusen benodol i aelodau, yn ôl pleidlais yr aelodau. Y cysyniad tu ôl iddo oedd bod elusennau o fewn Merthyr Tydfil nid yn unig yn cael y cyfle i dderbyn cyllid angenrheidiol ond byddai hefyd yn codi proffil yr elusen. Buasai aelodau hefyd yn cael y cyfle i ddod ynghyd mewn amrywiaeth o gyfleoedd codi arian.\nNawr, pob mis Mawrth, mae’r Corff Democrataidd yn dewis rhestr fer o dair elusen sydd yn gweithredu o fewn Merthyr Tydfil o restr fwyaf poblogaidd yr aelodau a’r gymuned leol. Wedyn mae’r enwebiadau yma yn mynd allan i’n holl aelodau sydd wedyn yn pleidleisio am eu dewis gorau. Mae’r elusen sydd yn derbyn y nifer uchaf o bleidleisiau yn cael ei gyhoeddi ym mis Ebrill ac wedyn hwnnw fydd ein Helusen yr Aelodau ar gyfer y flwyddyn ariannol ganlynol.\nAr hyd y flwyddyn rydym yn cynnal cyfleoedd codi arian i bawb cael cymryd rhan ynddynt, gyda’r gobaith o godi gymaint ag sydd yn bosib i’r elusen a ddewiswyd. Yn ogystal â chodi arian rydym hefyd yn trefnu i roi cymorth i godi proffil yr elusen drwy, er enghraifft, hysbysebu unrhyw wasanaethau maent yn eu cynnig.\nElusen yr Aelodau eleni 2018-19 yw’r Gymdeithas Alzheimer’s. Mae ganddynt swyddfa ym Merthyr Tydfil ac maent hefyd yn cynnig llawer o wasanaethau i bobl Merthyr Tydfil sydd wedi cael eu heffeithio mewn unrhyw ffordd gan Alzheimer’s.\nAm fwy o wybodaeth ar Alzheimer’s, ewch i’w gwefan www.alzheimers.org.uk\nAm restr o’r gwasanaethau y maent yn eu cynnig ym Merthyr Tydfil, cliciwch yma\nPe baech yn hoffi rhoi arian i’r Gymdeithas Alzheimer’s, gallwch wneud drwy glicio ar ein gwefan ‘Just Giving’ yma.\nOs ydych yn;\nElusen ym Merthyr Tydfil, neu yn elusen genedlaethol ond gyda swyddfa leol ym Merthyr Tydfil, fe allwch gael eich ystyried am enwebiad.\nYn aelod o Cartrefi Cymoedd Merthyr ac yn hoffi enwebu elusen sydd yn agos i’ch calon.\nNeu os ydych yn aelod a buasech yn hoffi ein helpu i godi arian\nCysylltwch gyda ni drwy e-bostio membership@mvhomes.org.uk neu ffoniwch Swyddog Cyswllt Cymunedol Cartrefi Cymoedd Merthyr ar 01685 727786.\n2017-18 Elusen y flwyddyn – MATV Mind swm a godwyd- £1929.30\n“Caiff yr arian a godwyd gan Cartrefi Cymoedd Merthyr ei ddefnyddio i ariannu ein gwasanaeth ‘Cysylltwch â ni’, mae’r rhain yn sesiynau cwnsela am ddim i rai sydd angen siarad gyda chwnselydd cymwysedig yn gyflym. Rydym yn ofnadwy o ddiolchgar i Cartrefi Cymoedd Merthyr, gyda’u cefnogaeth nhw rydym wedi gallu codi proffil ein sefydliad ac wedi gallu hyrwyddo ein gwasanaethau a’n prosiectau”.\nTaflen ffeithiau – Aelodaeth\nMae dwy ffordd y gallwch gofrestru:\nLawrlwythwch ein ffurflen gais a’i e-bostio at buildingourmutual@mvhomes.org.uk\nFfoniwch y Tîm Ymgysylltu a Pherchnogaeth ar 01685 727786 a chwblhewch y ffurflen dros y ffôn.\nMae aelodaeth ar agor i denantiaid a gweithwyr presennol CCM.\nOs ydych yn chwilio am gartref ewch i’r adran ar Chwilio am Gartref.


Cadwch Drwyddedau Teledu Am Ddim\n213 o 2,000 signature\nMae Democratiaid Rhyddfrydol Cymru yn ymgyrchu i gadw trwyddedau teledu am ddim i bobl dros 75 oed.\nMae'r Llywodraeth Geidwadol wedi dileu trwyddedau teledu am ddim o 1 Awst, a fydd yn effeithio ar dros 165,000 o drigolion hŷn yng Nghymru. Rydym i gyd yn gwybod pa mor bwysig y gall teledu fod i breswylwyr oedrannus, gan ddarparu profiadau cymdeithasol a gwybodaeth gyhoeddus hanfodol.\nMae'r Democratiaid Rhyddfrydol eisiau gweld y Llywodraeth yn camu i mewn a darparu cyllid i adfer trwyddedau am ddim o ystyried yr argyfwng sy'n ein hwynebu. Rydym hefyd yn galw am gorff annibynnol i adolygu ffi'r drwydded wrth symud ymlaen.\nYn ystod y pandemig, mae’r teledu wedi bod yn achubiaeth i lawer o drigolion oedrannus sydd wedi cymryd cyngor y llywodraeth ac wedi aros gartref.\nRydym yn galw ar y Llywodraeth i adfer y trwyddedau teledu am ddim i bobl dros 75 oed.


Bragod - WICI\nDeuawd a ffurfiwyd yn 1999 gan Robert Evans (crwth, lyra a llais) a Mary-Anne Roberts (llais); ystyr ‘bragod’ yw diod a geir wrth eplesu cwrw â mêl neu berlysiau. Magwyd Robert Evans yng ngogledd Ceredigion; dechreuodd astudio cerddoriaeth ganoloesol Gymreig ynghanol yr 1970au, a datblygodd yrfa fel gwneuthurwr telynau hanesyddol. Mae Mary-Anne Roberts yn hanu o Drinidad a Thobago, ac mae ganddi ddiddordeb arbennig yn nhraddodiadau carnifal Trinidad. Bu’r ddau hefyd yn aelodau o’r grŵp Lyrae Cambrenses gyda William Taylor, arbenigwr ar ganu’r delyn hanesyddol.\nPrif nod Bragod yw perfformio cerddoriaeth Gymreig a barddoniaeth Gymraeg o’r cyfnod cyn c.1600, gan ailgyfuno traddodiadau cerdd dafod a cherdd dant. Yn ogystal â defnyddio cyrchddull hanesyddol i archwilio cerddoriaeth a barddoniaeth y cyfnod, mae Robert Evans wedi datblygu technegau crwth a lyra ar sail ysgrifau hynafol o Gymru ac Ewrop. Daw seiliau iaith gerddorol y grŵp yn bennaf o’r gerddoriaeth a nodir yn llawysgrif telyn Robert ap Huw (c.1580–1665). Cofnodwyd y gerddoriaeth ar ffurf tablun tua 1613 ond mae’n adlewyrchu traddodiad barddol hñn. Cynhwysa gorff o gerddoriaeth telyn sy’n unigryw yn Ewrop, ac mae’n cyfateb i draethodau canoloesol Cymraeg sy’n disgrifio Pedwar Mesur ar Hugain Cerdd Dant. Mae Robert Evans wedi addasu cerddoriaeth telyn llawysgrif Robert ap Huw er mwyn ei chanu ar y crwth, yn ogystal â chreu cerddoriaeth newydd ar sail y mesurau, y cyweiriau (h.y. y tiwniadau moddau) a’r addurniadau a nodir ynddi.\nMae sain y crwth yn gyfoethog mewn harmonigau, yn enwedig pan y’i cenir mewn tonyddiaeth hanesyddol. Mewn ymateb i ddisgrifiad Seisnig o’r 16g. sy’n cymharu llais Cymro gyda’i delyn i suo gwenynen (‘the hussyng of a homble be’), datblygodd Mary-Anne Roberts sain llais unigryw er mwyn pwysleisio’r cyseiniannau a geir wrth i’r crwth a’r llais gydseinio.\nYn ogystal ag ymchwilio a pherfformio’n fyw, mae Bragod wedi rhyddhau tri chryno-ddisg. Mae’r ddau gyntaf yn cynnwys cymysgedd o eitemau amrywiol: caneuon traddodiadol Cymraeg ochr yn ochr ag alawon poblogaidd o’r 16g., cân Nadolig o Drinidad a gosodiadau o’r Hengerdd. Yn fwyaf diweddar aethpwyd ati i ddehongli cerddi hirach. Ar Kaingk (BRA, 2004), ceir perfformiad o ‘Ystorya Trystan’, cerdd Arthuraidd sy’n dyddio’n rhannol o’r 12g. ac yn rhannol o’r 14–15g. Ar gyfer hon, cyfansoddwyd alaw newydd syml uwchben amrywiad ar y mesur cerdd dant makymwn hir. Perfformiadau estynedig o gerddi canoloesol yn unig a geir ar Llatai (BRA,2013), eu trydydd cryno-ddisg: gosodiadau o ddwy gerdd gan Dafydd ap Gwilym (‘Yr Wylan’ ac ‘Offeren y Llwyn’) ac ‘Ymddiddan Arthur a’r Eryr’, cerdd hir anhysbys o’r 12g.\nI’r rhan fwyaf o grwpiau sy’n perfformio cerddoriaeth orllewinol o’r cyfnodau cynnar, mae’r testun cerddorol gan amlaf yn orffenedig ac wedi’i nodi’n gyfan. Ond ar wahân i gynnwys llawysgrif Robert ap Huw, cymharol brin yw’r deunydd cerddorol cynhenid Gymreig y gellir ei briodoli i’r cyfnod cyn 1600. Felly er mwyn perfformio cerddoriaeth Gymreig o’r Oesoedd Canol, mae aelodau Bragod yn creu rhannau sylweddol o’u deunydd cerddorol o’r newydd, gan ddefnyddio cerddoriaeth ganoloesol frodorol fel sail, a damcaniaeth gerddorol Gymreig ac Ewropeaidd fel canllawiau. Wrth gyfuno cerdd dant a cherdd dafod, ail-greu technegau offerynnol a datblygu byd sain amgen trwy ddefnydd heriol o’r llais, mae Bragod felly’n cyfuno cyrchddull hanesyddol gydag agweddau arbrofol.\nStephen Powell Rees\nWedi dod o "https://wici.porth.ac.uk/index.php?title=Bragod&oldid=2702"\nNewidiwyd y dudalen hon ddiwethaf 14:22, 30 Medi 2018.